Από τον Θαλασσινό στον Μπαλάφα | Athens Voice\n23.08.2020 | 11:31\nΑπό τον Θαλασσινό στον Μπαλάφα\nΌσα ξέρουν οι εναλλακτικοί καλλιτέχνες για τον κορωνοϊό δεν τα ξέρει ο κόσμος όλος\nΟ Βαγγέλης Περρής παραθέτει τις θεωρίες Ελλήνων καλλιτεχνών για τον κορωνοϊό και τα μέτρα αντιμετώπισής του.\nΜε το που εμφανίσθηκε ο κορωνοϊός και τα επακόλουθα μέτρα, μια σειρά από Έλληνες καλλιτέχνες ένιωσε ότι είχε χρέος να διαφωτίσει τον λαό για αυτό που πραγματικά παίζεται. Πριν τους χειροκροτήσουμε ή αποδοκιμάσουμε, καλό θα ήταν να γνωρίσουμε τις θεωρίες τους και να παραθέσουμε την εμπειρία και τις γνώσεις που τους οδήγησαν σε αυτές.\nΗ θεωρία του: Ο κορωνοϊός είναι σχέδιο του διαβόλου που μέσω του Μπιλ Γκέιτς και του Ροκφέλερ θέλει να γεμίσει τον κόσμο με κεραίες 5G.\nΤα λόγια του: «Όχι Κυριάκο Μητσοτάκη.Οχι Νίκη Κεραμεως. Όχι Χαρδαλια.Όχι Μαζανη. Το μέλλον της ανθρωπότητας δεν ανήκει ούτε σε εσάς, ούτε στον Gates, ούτε στον rockfeller, ούτε στον Rothchild. Όσο καιρό ήμασταν σπίτι τοποθετήσατε ανά την Ελλάδα χιλιάδες κεραίες 5G.Καταστρέφετε με τις μάσκες το ανοσοποιητικό των ανθρώπων μεγεθύνοντας το καθημερινό άγχος της επιβίωσης μιας που διαλύετε την οικονομία. Φέρνετε τα εμβόλια μιας εταιρίας εν ονόματι astrazeneca που στις 5 Μαΐου αναφερόταν κι ο Τσιοδρας για τα εμβόλια του Gates. Όταν όλα ενεργοποιηθουν θα πέφτει ο κόσμος σαν τα κοτόπουλα και ο κορωνιος θα ανθίζει.Έχει ο διάβολος σχέδιο αλλά και ο Θεός το δικό του»\nΠοιος είναι: Έχει κυκλοφορήσει 7 άλμπουμ. Το 2006 συμμετείχε στο Fame Story 4 από το οποίο βγήκε νικητής.\nΗ θεωρία του: το κράτος κατασκευάζει ιούς και μέσω νανοτεχνολογίας ελέγχει τα GPS με σκοπό να μας μιζεριάσει.\nΤα λόγια του: «Τι να την κάνεις τη ζωή με μάσκα και τόσα λίγα λεφτά; (Αν δηλαδή ήταν περισσότερα;) Αυτοκτόνησε καλύτερα κολλώντας κορωνοϊό και σκότωσε και άλλους που έχουν μιζεριάσει χωρίς φιλιά και αγκαλιές».\nΤο έργο του: Μπήκε στη δισκογραφία το 1987με το συγκρότημα Λαθρεπιβάτες. Το 1993 ξεκινά η σόλο καριέρα του.Στα τραγούδια του ενώνει το έντεχνο τραγούδι με το παραδοσιακό. Έχει γράψει τραγούδια για τηλεοπτικές σειρές, θεατρικές παραστάσεις και ταινίες.\nΗ θεωρία του: Δεν πρέπει να υπακούμε στις οδηγίες των ειδικών, γι’ αυτό και ο ίδιος διεκδίκησε το δικαίωμα να αγοράζει σπανακόπιτες από οποίο μαγαζί επιθυμεί. Όλα είναι σχέδιο του Μπιλ Γκέιτς.\nΤα λόγια του: «Αν το πιστεύει αυτός ο κύριος (ο Μπιλ Γκέιτς) ότι υπάρχει υπερπληθυσμός, καλύτερα να πεθάνει πρώτος για να δώσει το καλό παράδειγμα (...) Πιστεύω ότι, πίσω απ' όλα αυτά, κάτι κρύβεται (...) Δεν θα υπάρξει δεύτερο κύμα κορωνοιού. Το λέω και διαισθητικά και σκεπτόμενος γιατί κάτι μας κρύβουν».\nΠοιος είναι: Τα τραγούδια που έχει ερμηνεύσει ή έχει δημιουργήσει έχουν ξεπεράσει τα 1.000. Επίσης έχει κυκλοφορήσει δύο βιβλία «Ο Ιπτάμενος Λαγός» και «Η απόλυτη ευτυχία του να μην υπάρχεις». Αναφέρονται στις φιλοσοφικές του αναζητήσεις.\nΗ θεωρία του: πρέπει να ακολουθήσουμε το παράδειγμα της Γερμανίας η οποία σε μαζικές κινητοποιήσεις είπε ΟΧΙ στον φασισμό των μέτρων κατά του κορωνοϊού.\nΑποδείξεις: Αναφέρεται στις πρόσφατες διαδηλώσεις όπου συμμετείχε και πλήθος ναζιστικών οργανώσεων.\nΤα λόγια του: «Μάσκα δεν έβαλα ποτέ μου γιατί έχω πειστεί πως θα βλάψω το ανοσοποιητικό μου και κυρίως επειδή “βλέπω αυτό που Έρχεται” μέσα από όλα τα τεχνάσματα και τα κίνητρα των εξουσιών, ιδιαίτερα αυτής της κυβέρνησης που θα έπρεπε να ανοίξει η Γη και να την εξαφανίσει για πάντα».\nΠοιος είναι: Συνδημιουργός του συγκροτήματος Στέρεο Νόβα που ιδρύθηκε τη δεκαετία του 1990. Η μουσική τους συνδύαζε στοιχεία της trip-hop, techno και ambient, με ελληνικό στίχο. Στη συνέχεια επέλεξε μοναχική πορεία.\nΗ θεωρία του: Ο κορωνοϊός δεν μεταδίδεται όταν ένας ορθόδοξος χριστιανός πηγαίνει στην εκκλησία και μεταλαμβάνει. Το ίδιο ισχύει και για όλες τις βαριές αρρώστιες.\nΑποδείξεις: Ο ίδιος δεν έχει πάθει τίποτα\nΤα λόγια του: «Εγώ θα κοινωνήσω ακόμη και αν ο προηγούμενος από εμένα ήταν λεπρός... Ποια είναι η χειρότερη κολλητική ασθένεια; Και αυτή να είχε, εγώ θα κοινωνούσα».\nΠοιος είναι: Αναδείχθηκε από τον τηλεοπτικό διαγωνισμό ταλέντων «Dream Show – the Music 2», στον οποίο ήταν νικητής. Έχει συνεργαστεί με τον Σταμάτη Γονίδη και άλλους καλλιτέχνες.\nΗ θεωρία του: Τα χώνει στον Λούλη γιατί μετέχει σε σποτ για τον κορωνοϊό. «Ο Χρήστος δεν έχει καταλάβει τίποτα… ή ακόμα χειρότερα έχει καταλάβει και παρόλα αυτά κάνει τον παπαγάλο τους». Επίσης εκνευρίζεται με τον συνάδελφό του Δρογώση γιατί υποστηρίζει ότι πρέπει να φοράμε μάσκες. «Δεν μελέτησες ποτέ σου μουσική και ταλαιπωρείς το πιάνο όποτε βρεθεί μπροστά σου...Πορεύεσαι έξυπνα εδώ και χρόνια με συνδικαλισμούς, προεδριλίκια..Είμαι σίγουρος ότι μια μέρα θα σε δούμε διευθυντή της ΕΡΤ τουλάχιστον! ..Όχι να γλύφεις τη δικτατορία που έχουμε επίσημα από χθες και να μας λες ψεκασμενους...Τη στιγμή που 1.5 εκατομμύριο Γερμανοί διαδήλωναν χθες...»\n(Σ.σ: Ο Γρηγόρης Πετράκος στην ίδια παρέμβαση υποστηρίζει ότι για λόγους αρχής ποτέ δεν μιλάει επιτιμητικά για άλλους καλλιτέχνες. Επίσης όταν αναφέρεται στους 1.500.000 Γερμανούς διαδηλωτές προφανώς εννοεί τους 15.000 που κατέγραψε το σύνολο της παγκόσμιας ειδησεογραφίας.)\nΟ θυμός του σχετίζεται με τη πεποίθηση του ότι οι παγκόσμιες κυβερνήσεις θα χρησιμοποιούν το φόβητρο της δημόσιας υγείας για να αφαιρέσουν τα δικαιώματα μας, να μας αποξενώνουν με αποστάσεις και μάσκες.\nΤα λόγια του: «Με άδειες ΜΕΘ και μηδέν θανάτους (εκτός από κάποιους ταλαιπωρους 90χρονους που μας αφήνουν που και που, πλήρεις ημερών). Μας πείθουν ξανά ότι έχουμε δεύτερο κύμα μέσα στον καύσωνα!!! Με 150 "κρουσματα" που είναι ως επί το πλείστον υγιείς άνθρωποι χωρίς λοίμωξη που απλά βγήκαν θετικοί στο αναξιόπιστο PCR τεστ!... Είναι φανερό ότι πρόκειται πλέον για μέτρο ψυχολογικής επιβολής και όχι δημόσιας υγείας! Λέω ΌΧΙ! Δεν μπαίνω σε super market ΟΎΤΕ ΠΑΡΑΓΓΈΛΝΩ ΑΠΟ Delivery! Το delivery ειναι τρόπος αποξένωσης!!Βρίσκω μικρά μαγαζάκια και ψωνίζω τα απολύτως απαραίτητα έως ότου πάρουν το μήνυμα!»\nΠοιος είναι: Φοίτησε στο τμήμα Φυσικοθεραπείας Αθηνών και παράλληλα ξεκίνησε τις σπουδές του στο μοντέρνο τμήμα του Ωδείου Φ. Νάκας στην Αθήνα. Έγινε γνωστός από την συμμετοχή του στο Fame Story1. Έχει κυκλοφορήσει τέσσερα άλμπουμ.\nΗ θεωρία του: Η ίδια με του Νίκου Οικονομόπουλου\nΑποδείξεις: Οι ίδιες με του Νίκου Οικονομόπουλου\nΤα λόγια του: «Κανείς δεν μολύνθηκε ούτε από Εμπολα, ούτε από AIDS, ούτε από λέπρα. Η κοινωνία είναι το Σώμα και το Αίμα του Χριστού. Είναι κοινωνία με την πηγή της ζωής, πώς είναι δυνατόν να μεταδοθεί θάνατος και αρρώστια; Αν ήταν να μεταλάβω με πλαστικό κουτάλι, θα έπαιρνα τη θεία κοινωνία σπίτι μου και θα την έβαζα στην κατάψυξη».\nΠοιος είναι: Στο ευρύ κοινό έγινε γνωστός με την συμμετοχή του στο «Είσαι το ταίρι μου», υποδυόμενος τον Λάζαρο. Ακολούθησαν το «Κλείσε τα μάτια» και η σειρά «Singles» (Κύκλοι: 2, 2 ½, 3), ενσαρκώνοντας το ρομαντικό και ευαίσθητο Φώτη.Tο 2018 πρωταγωνίστησε στην ταινία «The Waiter» και κέρδισε το βραβείο Α' Ανδρικού ρόλου στα Βραβεία Ελληνικής Ακαδημίας Κινηματογράφου. Αυτό τον καιρό κάνει γυρίσματα για την ταινία «The man of God» όπου υποδύεται τον Άγιο Νεκτάριο.\nΗ θεωρία του: Θέλουν να τα καταργήσουν όλα! Πανηγύρια, χορωδίες, συναυλίες, αγκαλιές, φιλιά, πάρτυ, εκκλησία, σχολείο, παιχνίδι, ανεμελιά, αγάπη, συντροφικότητα, στοργή.\nΑποδείξεις: Δεν επιδοτούν τον εσωτερικό Τουρισμό γιατί ξόδεψαν όλα τα λεφτά στις ζαρντινιέρες.\nΤα λόγια του: «Έχουμε ξεχάσει πια την ιατρική που διδαχτήκαμε. Παγκόσμια ξεπαστρεύει την υφήλιο ο διαβήτης, αλλά δεν είδα να απαγορευτεί η ζάχαρη. Παγκόσμια ξεπαστρεύει ο καρκίνος και τα καρδιαγγειακά, αλλά δεν είδα να απαγορευτούν τα συντηρητικά και οι επικίνδυνες ουσίες στις τροφές.Παγκόσμια ξεπαστρεύει η ελονοσία, αλλά δεν είδα να χρηματοδοτηθούν προγράμματα μείωσης των κουνουπιών.\nΠοιος είναι: Έχει παίξει σε 14 σίριαλ. Αγαπήθηκε από τον κόσμο σαν Αντρέας Βανδουλάκης, επάγγελμα γαιοκτήμων, στο «Νησί» και σαν Θωμάς Κυπραίος στις «Άγριες Μέλισσες». Σε αυτές τις σειρές υπήρχαν και ρόλοι γιατρού, όποτε έτσι μάλλον δικαιολογείται η έκφραση «η ιατρική που διδαχτήκαμε». Έχει κερδίσει το βραβείο Α' Ανδρικού Ρόλου στο Φεστιβάλ της Φλωρεντίας Montelupo Fiorentino MIIFF.\nΗ θεωρία του: Ο δημοφιλής συνθέτης σε μια προφητική του ανάρτηση διέγνωσε ότι όποιος προσβληθεί από κορωνοϊό θα πεθάνει γιατί έτσι είναι το σχέδιο. Παράλληλα κάλεσε το λαό σε αντίσταση, δηλαδή να πασαλείφεται με πρόπολη γιατί έτσι κάνουν και στις νεκρές μέλισσες.\nΑποδείξεις: Πράγματι οι μέλισσες παράγουν πρόπολη.\nΤα λόγια του: «Ο κορωνοβάιρους είναι ολοφάνερη εργαστηριακή επίθεση μείωσης πληθυσμών. Το εμβόλιο υπάρχει, προϋπήρξε του ιού. Η πρωτείνη αυτή είναι ανίατη. Πας δεν πας νοσοκομείο τα τινάζεις. Το εμβόλιο θα εμφανιστεί μόλις έχει επιτευχθεί ο στόχος. Συντονίστε την αντίσταση και κρατήστε τη βασική προφύλαξη. Κλείστε την τηλεόραση κι ανοίξτε τα παράθυρα. Η πρόπολη είναι σοβαρό γιατρικό, με πρόπολη πασαλείβουν οι μέλισσες το πτώμα της νεκρής μέλισσας μέσα στην κυψέλη για πλήρη αντισηψία».\nΤο έργο του: 60 προσωπικοί δίσκοι και 20 συμμετοχές σε δίσκους άλλων καλλιτεχνών. Μουσική για 30 παραστάσεις και μία για παράσταση μπαλέτο. Μουσική για 54 παραστάσεις. Μουσική για 4 ταινίες. Μουσική για 6 σειρές. Συνεργάζεται με το ραδιόφωνο του ΣΥΡΙΖΑ. Ήταν μέλος της Επιτροπής Αλήθειας για το Δημόσιο Χρέος.\nΑπό τη μια έχουμε τους παραπάνω, από την άλλη γιατρούς, οργανισμούς υγείας και δυστυχώς στοιχεία για χιλιάδες θύματα. Ο καθένας εμπιστεύεται αυτούς που θεωρεί πιο σχετικούς.


» Το ελληνικό εκκλησάκι δίπλα στο κύμα που είναι φτιαγμένο από κρασί και χώμα! olympia.gr – 2008-2019 – 11 χρόνια- 400εκ VIEWS\n« Ασυνείδητος πέταξε 6 νεογέννητα γατάκια στα σκουπίδια!\nΑνεκδοτακι! Καλοκαιρινό και τολμηρό! »\nΤο ελληνικό εκκλησάκι δίπλα στο κύμα που είναι φτιαγμένο από κρασί και χώμα!\nΤο πανέμορφο, γραφικό εκκλησάκι της «Κρασοπαναγιάς», που βρίσκεται στο δυτικότερο άκρο των Μεθάνων.\nΕίναι χτισμένο πάνω σε απότομα γκρίζα βράχια, που τα δέρνουν τα κύματα εδώ και χρόνια. Η ομάδα Up Drones βρέθηκε εκεί και κατέγραψε μοναδικές εικόνες.\nΟπως αναφέρει και το porosnews.gr ο μύθος της «Κρασοπαναγιάς» λέει, πως πριν πολλά, πολλά χρόνια, ένας ναυτικός, είχε φορτώσει τη βάρκα του με βαρέλια κρασί και πήγαινε στον Πειραιά για να τα πουλήσει. Στο δρόμο τον έπιασε φουρτούνα και παρακάλεσε την Παναγία να τον βοηθήσει να πάει καλά στον προορισμό του και θα έφτιαχνε ένα εκκλησάκι από κρασί. Πραγματικά η Παναγία τον βοήθησε και, όταν γύρισε, έφτιαξε το πολύ μικρό αυτό εκκλησάκι. Για το χτίσιμο του, ανακάτεψε χώμα με κρασί αντί για νερό και, γι’ αυτό, το μέρος που έχτισε το εκκλησάκι ονομάστηκε Κρασοπαναγιά.\nΑγνωστη στο ευρύ κοινό\nΜε βάρκα, καΐκι ή με τα πόδια\nThis entry was posted on Ιούλιος 6, 2018 at 7:49 πμ\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, or trackback from your own site.


Κακλαμανάκης: "Κορίτσι 11 έως 14 ετών η υπόθεση που κατήγγειλε η Μπεκατώρου" - NewSide.gr\nΚακλαμανάκης: “Κορίτσι 11 έως 14 ετών η υπόθεση που κατήγγειλε η Μπεκατώρου”\nΟ Νίκος Κακλαμάνης μιλώντας στο MEGA υποστήριξε ότι η νέα καταγγελία που έκανε η Σοφία Μπεκατώρου αφορά ένα κορίτσι που ήταν μεταξύ 11 έως 14 ετών.\nΗ Σοφία Μπεκατώρου κατά την τρίωρη κατάθεσή της στον εισαγγελέα Στεφανάτο, αναφέρθηκε όπως ήταν αναμενόμενο στην προσωπική της ιστορία, η οποία έλαβε χώρα το 1998, αλλά δεν έμεινε εκεί. Φαίνεται πως κατονόμασε ακόμα μία αθλήτρια από το χώρο της Ιστιοπλοΐας η οποία φέρεται να έπεσε, επίσης, θύμα σεξουαλικής κακοποίησης.\nΜάλιστα, το περιστατικό κακοποίησης φαίνεται πως έγινε σε χρόνο που ακόμη δεν έχει παραγραφεί, πράγμα που σηματοδοτεί τη συνέχιση της έρευνας.\nΓια το περιστατικό αναφέρθηκε ο Νίκος Κακλαμάνακης στην εκπομπή Live News. Συγκεκριμένα υποστήριξε ότι η νέα καταγγελία σεξουαλικής κακοποίησης πριν από 9 χρόνια και αφορά ένα παιδί που ήταν από 11 έως 14 ετών.\nΟ Ολυμπιονίκης ανέφερε πως το κορίτσι είναι πλέον 21 ετών, χωρίς να δώσει περισσότερες λεπτομέρειες, εξαιτίας του κινδύνου έκθεσης της νεαρής κοπέλας.\n“Δεν γνωρίζω λεπτομέρειες, πέρα απ’ το γεγονός ότι είναι στην Ιστιοπλοΐα . Αφορά μικρό παιδί, 11 ετών αν δεν κάνω λάθος. Δεν θα ήθελα να πω την περιοχή, είναι μία μικρή κοινωνία. Η ηλικία είναι ανάμεσα στα 11-14. Δεν μπορώ να πω περισσότερα, το θέμα το έχει η Σοφία Μπεκατώρου. Απ’ όσο καταφέρω είναι 9 χρόνια πριν, γιατί 21 ετών τώρα η κοπέλα” ανέφερε συγκεκριμένα ο Κακλαμανάκης.


Εφημερίδα «Αδέσμευτος Τύπος», Κυριακή 7 Νοεμβρίου 2004, Μαρκοπούλου Μαρία | Χρήστος Εμμαν. Μαρκογιαννάκης\nΕφημερίδα «Αδέσμευτος Τύπος», Κυριακή 7 Νοεμβρίου 2004, Μαρκοπούλου Μαρία\n«Πρώτος στόχος μας η ασφάλεια των πολιτών»\nΟ Υφυπουργός Δημ. Τάξης Χρήστος Μαρκογιαννάκης οριοθετεί τις προτεραιότητες της κυβέρνησης σ’ έναν ευαίσθητο χώρο για την ελληνική κοινωνία»\nΤις πεποιθήσεις του ότι η χώρα δε θα οδηγηθεί σε εκλογές εξαιτίας διαφωνίας για την επιλογή προσώπου για την Προεδρία της Δημοκρατίας, ότι οι άγνωστοι που χτύπησαν με βόμβα αστυνομικά οχήματα στην Πέτρου Ράλλη την περασμένη βδομάδα δεν είναι τρομοκράτες αλλά… θαυμαστές των ήδη φυλακισμένων μελών της «17 Ν» που αργά ή γρήγορα θα συλληφθούν και ότι κάποια στιγμή οι 1.000 επιτυχόντες σε διαγωνισμό για την πρόσληψη στην Αγροφυλακή από το… 1993 θα πρέπει να δικαιωθούν, εξέφρασε ο υφυπουργός Δημόσιας Τάξης Χρήστος Μαρκογιαννάκης, σε συνέντευξη που παραχώρησε στον Κυριακάτικο «Αδέσμευτο».\n«Δε θα πληρώσουμε ούτε ένα ευρώ παραπάνω από την πραγματική αξία του συστήματος C4I.\nΗ σημαντικότερη φάρσα κατά τη διάρκεια των Ολυμπιακών Αγώνων ήταν ότι θα ανατιναζόταν η γέφυρα Ρίου- Αντιρρίου.\nΘα γίνει πράξη η Υπηρεσία Αγροτικής Ασφάλειας»\nΈνα ζεστό μεσημέρι συναντήσαμε τον υφυπουργό στο γραφείο του στο μέγαρο της Λεωφόρου Κατεχάκη, την ώρα που έξω από την πύλη του υπουργείου είχαν στρατοπεδεύσει εκατοντάδες εποχικοί δασοπυροσβέστες με οικονομικά και θεσμικά αιτήματα.\nΟ κ. Μαρκογιαννάκης, ένας χαμογελαστός άνθρωπος, είναι από τους πολιτικούς εκείνους που προτιμούν την προσωπική ανθρώπινη επαφή και την ακατάπαυστη δουλειά από τις δημόσιες σχέσεις και τις εμφανίσεις στα ΜΜΕ. Είναι ένας από τους αφανείς ήρωες του υπουργείου Δημοσίας Τάξης, που δούλεψε σκληρά από τη θέση του για την ασφαλή διεξαγωγή των Ολυμπιακών Αγώνων, επωμιζόμενος την αποκλειστική ευθύνη για σημαντικά θέματα, όπως εκείνο της παραλαβής και διαχείρισης του διαβόητου πια συστήματος ασφαλείας C4Ι, για την παραλαβή του οποίου δημοσιογραφικές πληροφορίες λένε ότι το υπουργείο θα καταλήξει διαιτησία με την κατασκευάστρια εταιρεία…\nΤελικά, τι ακριβώς συμβαίνει με το διαβόητο σύστημα ασφαλείας C4Ι; Λειτούργησέ όπως αναμενόταν κατά τη διάρκεια των Ολυμπιακών Αγώνων; Και αν όχι, τι θα πληρώσει η χώρα μας για την παραλαβή του;\nΚατά την εκτίμησή μου, υπήρξαν δύο σημαντικά προβλήματα που οδήγησαν σε μια πολύ μεγάλη καθυστέρηση στην κατασκευή του έργου του συστήματος: Πρώτον, ο χρόνος που ετέθη από τη σύμβαση, πιθανότατα με υπεραισιοδοξία της κατασκευάστριας εταιρείας, ήταν πάρα πολύ μικρός για να κατασκευαστεί ένα τόσο μεγάλο έργο και αδύνατον για οποιονδήποτε. Το δεύτερο είναι ότι παρατηρήθηκαν κάποιες καθυστερήσεις τόσο μεγάλες, που όταν ήρθε η νέα πολιτική ηγεσία του ΥΔΤ, μόνο ένα ελάχιστο ποσοστό του έργο είχε κατασκευαστεί. Έκτοτε κατεβλήθη μια τεράστια προσπάθεια για να «τρέξει» το έργο, με καθημερινές συσκέψεις, πιέσεις, συνεργασίες με την κατασκευάστρια εταιρεία, και μπορώ να πω ότι κατά τη διάρκεια των Ολυμπιακών Αγώνων, είχαμε στη διάθεση μας, στη χρήση –προσέξτε, το έργο μας δεν μας έχει παραδοθεί ακόμα- μέρος του έργου τόσο ώστε, σε σχεδιασμό με τις υπόλοιπες δυνάμεις, μπορέσαμε και κάναμε ασφαλείς Ολυμπιακούς Αγώνες.\nΑυτή τη στιγμή, βρισκόμαστε στη φάση της παραλαβής του συστήματος. Ήδη υπάρχει μια ομάδα ειδικών επιστημόνων από την πλευρά του ΥΔΤ που συνεργάζεται με τους αρμόδιους της εταιρείας, γίνονται τα τεστ αποδοχής των συστημάτων, καταγράφονται ελλείψεις και αποκλίσεις που θα αξιολογηθούν και οικονομικά όπως προβλέπεται, και μόλις τελειώσει η διαδικασία θα γίνει η γενική δοκιμή όπου και πάλι πιθανώς να προκύψουν ελλείψεις. Και, στο τέλος, θα καταλήξουμε στο πόσα χρήματα πρέπει να πληρώσουμε στην κατασκευάστρια εταιρεία. Εάν διαφωνήσουμε, τότε προβλέπεται η προσφυγή στη διαιτησία.\nΠάντως, κατά την προ-Ολυμπιακή περίοδο, η μεγάλη αγωνία μας ήταν να έχουμε στη διάθεσή μας όσο το δυνατόν μεγαλύτερο μέρος του έργου που να μπορούμε να το χρησιμοποιήσουμε για ασφαλείς Αγώνες και προπαντός να μην πιστέψουμε κάποιοι ότι δεν θα έχουμε καθόλου έστω και ένα μέρος του συστήματος στη διάθεσή μας διότι τα δημοσιεύματα από το εξωτερικό μας δημιουργούσαν πολλά προβλήματα. Η προτεραιότητά μας τώρα είναι ότι δε θα πληρώσουμε ούτε ένα ευρώ περισσότερο από την πραγματική αξία του συστήματος.\nΚατά τη διάρκεια της διεξαγωγής των Ολυμπιακών Αγώνων υπήρξε κάποιος πραγματικός κίνδυνος που να θέσει σε κίνδυνο την ασφάλεια και να αποσοβήθηκε χάρη στην ετοιμότητα των μηχανισμών;\nΚίνδυνοι υπάρχουν κάθε μέρα σε κάθε ενέργεια που κάνουμε όταν το εγχείρημα είναι τόσο μεγάλο και όταν η περιρρέουσα ατμόσφαιρα ιδιαίτερα στην περιοχή μας είναι τόσο εκρηκτική, θα έλεγα. Ασφαλώς κίνδυνοι υπήρχαν. Όμως οι πληροφορίες που είχαμε ως ΥΔΤ. από τις υπηρεσίες μας, σε συνεργασία με άλλες μυστικές υπηρεσίες, δεν ήταν τέτοιες που να μας κάνουν να ανησυχήσουμε. Κατά τη διάρκεια των Ολυμπιακών Αγώνων μάλλον κάποιες έγιναν, αλλά σημαντικές πληροφορίες που να επαληθευτούν δεν έγιναν. Η σημαντικότερη φάρσα πάντως ήταν ότι θα ανατιναζόταν η γέφυρα Ρίου- Αντιρρίου η οποία ήρθε ταυτόχρονα από πολλές πλευρές ως πληροφορία και γι’αυτό έπρεπε να γίνουν κινητοποίηση και επαλήθευση άμεσα. Μεγάλες δυνάμεις κινητοποιήθηκαν για να διαπιστωθεί μετά από εξονυχιστικούς ελέγχους ότι επρόκειτο για φάρσα.\nΣύμφωνα με το πρόγραμμα της ΝΔ και με τις προγραμματικές δηλώσεις του πρωθυπουργού, εξαγγέλθηκε η σύσταση Υπηρεσιακής Αγροτικής Ασφάλειας και Περιβάλλοντος. Που βρίσκεται το θέμα και τι θα γίνει τελικά με τους 1000 επιτυχόντες του διαγωνισμού για την πρόσληψη στην Αγροφυλακή του 1993, που δεν προσελήφθησαν ποτέ;\nΉδη έχει συσταθεί μια επιτροπή, η οποία επεξεργάζεται το θέμα, θα υποβάλει τις προτάσεις της και ένα προσχέδιο νόμου με συγκεκριμένη ημερομηνία και εκείνο για το οποίο προεκλογικά είχαμε δεσμευτεί θα γίνει πράξη.\nΤώρα όσον αφορά τους επιτυχόντες του 1993 πράγματι, ήταν πολύ μεγάλη αδικία διότι το ΠΑΣΟΚ, δυστυχώς όπως σε όλα έτσι και στο συγκεκριμένο θέμα που αφορούσε τη δημόσια διοίκηση αδίκησε κατάφορα αυτούς τους ανθρώπους. Τους κατανοώ απόλυτα στο δίκαιο αίτημά τους για να δικαιωθούν τώρα, αλλά είναι θέμα της Βουλής που θα ψηφίσει το νομοσχέδιο.\nΗ Ελληνική Αστυνομία ακόμα και σήμερα αντιμετωπίζει προβλήματα σχετικά με την ευκινησία των Υπηρεσιών της. Τι προβλέπει το σχέδιο αναδιάρθρωσης του Σώματος;\nΣήμερα στην ΕΛ.ΑΣ. υπηρετούν συνολικά 50.000 άνθρωποι. Λαμβανομένων υπόψη του πληθυσμού της Ελλάδος και της εγκληματικότητας και σε σύγκριση με τις άλλες χώρες της Ευρώπης, είναι ένας αρκετά μεγάλος αριθμός και νομίζω ότι δεν χρειάζονται καινούριες προσλήψεις. Εκείνο που πρέπει να γίνει είναι σωστή κατανομή και διάρθρωση. Εννοούμε δηλαδή δημιουργία νέων Υπηρεσιών, ενδεχομένως κατάργηση κάποιων και αναβάθμιση άλλων. Σύμπτυξη, ενσωμάτωση πιθανών στην ΕΛ.ΑΣ. των ειδικών φρουρών και των συνοριοφυλάκων, δημιουργία της Υπηρεσίας της Αγροτικής Ασφάλειας. Όλα αυτά συνθέτουν μια νέα εικόνα αναδιάρθρωσης λαμβανομένων υπόψη των προβλημάτων, της έκτασης και του πληθυσμού της κάθε περιοχής. Θα μπαίνει ο κατάλληλος στην κατάλληλη θέση, μια και τώρα ξεκινά ουσιαστικά να μπαίνει το πρόγραμμα σε εφαρμογή, αφού τελείωσαν οι Ολυμπιακοί και ολοκληρώθηκαν οι κρίσεις στην ΕΛ.ΑΣ.\nΠάντως είναι πεποίθηση ότι μετά την ηρεμία των Ολυμπιακών ημερών, παρατηρείται μια αύξηση της εγκληματικότητας. Πως θα αντιμετωπίσει η Αστυνομία τη νέα αυτή έξαρση και ποιοι είναι οι στόχοι του Υπουργείου;\nΚατά τη διάρκεια των Ολυμπιακών Αγώνων υπήρξε πολύ μεγάλη εμφανής αστυνομική δύναμη, κυρίως στην Αθήνα, απ’ ότι συνήθως. Αυτό, σε συνδυασμό με την περιρρέουσα ατμόσφαιρα ότι τα πάντα παρακολουθούνται, είχε δημιουργήσει αναστολή της εγκληματικότητας. Μετά την αποχώρηση όλων αυτών των δυνάμεων και την απενεργοποίηση των συστημάτων ασφαλείας, είναι λογικό να υπάρχει μια τάση από μέρους των κακοποιών να εγκληματούν. Δεν παρουσιάζεται όμως τέτοια αύξηση που να φτάνει στα επίπεδα της προ-Ολυμπιακής περιόδου.\nΠιστεύω πως θα ελεγχθεί απολύτως η κατάσταση, αφού στόχος είναι ένας: Η μείωση της εγκληματικότητας και η δημιουργία κλίματος ασφάλειας στην ελληνική κοινωνία. Θα έχουμε αποτύχει αν ο πολίτης αισθάνεται ανασφαλής και θα έχουμε πετύχει αν αισθάνεται ασφαλής. Στόχος είναι το δεύτερο.\nΣε κλοιό οι «Νοσταλγοί» της «17 Νοέμβρη»\nΕρωτηθείς για την τρομοκρατία ο υφυπουργός Δημόσιας Τάξης εξέφρασε την πεποίθηση του ότι οι «νοσταλγοί» της «17 Νοέμβρη» είναι σε κλοιό ασφαλείας. Αν προσπαθήσουν να φέρουν την τρομοκρατία στο προσκήνιο δεν θα τα καταφέρουν, γιατί οι δυνατότητες της Αστυνομίας πλέον είναι τέτοιες που θα τους συλλάβουν πριν καν προλάβουν να οργανωθούν.\nΠριν από μια εβδομάδα, άγνωστοι πυροδότησαν εκρηκτικό μηχανισμό κατά οχημάτων της ΕΛ.ΑΣ. στην Π. Ράλλη. Πιστεύετε ότι βρισκόμαστε μπροστά σε μια τρομοκρατική οργάνωση που δημιουργήθηκε πρόσφατα ή έχουμε να κάνουμε με κάποια μέλη ενδεχομένως τρομοκρατικών οργανώσεων που έχουν εξαρθρωθεί και αυτοί έμειναν ασύλληπτοι;\nΗ παλαιότερη δράση της τρομοκρατίας είχε ένταση και έκταση τέτοια που θα μαρτυρούσε ότι το πρόβλημα ήταν πολύ μεγάλο, άλλωστε και το γεγονός ότι πέρασαν 27 χρόνια για να εξαρθρωθούν η «17Ν» και άλλες οργανώσεις, αυτό καταδεικνύει. Τα πρόσφατα φαινόμενα είναι μεν μορφές τρομοκρατίας ήσσονος σημασίας, μαρτυρούν όμως ότι τουλάχιστον προς το παρόν ούτε οργάνωση, ούτε δυνατότητα, ούτε διάθεση υπάρχει για να έχουμε σοβαρά αποτελέσματα όπως στο παρελθόν.\nΔεν πιστεύω ότι είναι υπολείμματα της «17Ν» ή άλλων τρομοκρατικών οργανώσεων. Η προσωπική μου εκτίμηση είναι ότι πρόκειται για άτομα που διάκεινται συμπαθώς στους καταδικασμένους τρομοκράτες και μ’αυτόν τον τρόπο προσπαθούν να εκδηλώσουν τη συμπαράστασή τους. Δεν νομίζω ότι το τοπίο σήμερα στην ελληνική κοινωνία και οι δυνατότητες της Ελληνικής Αστυνομίας, θα τους επιτρέψουν να εκδηλώσουν σοβαρότατες τρομοκρατικές ενέργειες ή να οργανωθούν κατά τρόπο που να μην υπάρχει δυνατότητα σύντομης εξάρθρωσής τους.\nΣυναίνεση για τον Πρόεδρο της Δημοκρατίας\nΠιστεύετε ότι η χώρα μας θα οδηγηθεί ξανά σε εκλογές εξαιτίας διαφωνίας στην επιλογή του προσώπου για την Προεδρία της Δημοκρατίας;\nΟ Πρόεδρος της Δημοκρατίας είναι ένας σεβαστός θεσμός καθώς και οι διαδικασίες για την ανάδειξή του. Πιστεύω απόλυτα ότι όπως από το 1975, που είχαμε την εκλογή του πρώτου Προέδρου της Δημοκρατίας, δεν υπήρξε καμία περίπτωση που να οδηγηθούμε σε εκλογές εξαιτίας της αδυναμίας επιλογής προσώπου, έτσι και τώρα θα υπάρξει συναίνεση. Ακράδαντα πιστεύω ότι τον Μάρτιο, που θα γίνει η εκλογή για την ανάδειξη Προέδρου της Δημοκρατίας, θα υπάρξει συναίνεση και το πρόσωπο θα είναι κοινής αποδοχής. Προκειμένου να μην οδηγηθούμε σε εκλογές, τις οποίες δεν θέλει κανείς….»\nΑναρτήθηκε την Κυριακή, 7 Νοεμβρίου, 2004 και έχει καταχώρηθεί στην κατηγορία ΣΥΝΕΝΤΕΥΞΕΙΣ. Μπορείτε να παρακολουθήσετε σχόλια για αυτή την ανάρτηση μέσω του RSS 2.0 feed. Μπορείτε να αφήσετε μια απάντηση , ή να κάνετε trackback από το site σας.


Υπέρ του διαχωρισμού των πολιτών ο κ. Τούντας: Καμία πρόσβαση στους δημόσιους χώρους και αύξηση περιορισμών για τους ανεμβολίαστους! (Βίντεο) – Odysseia.gr\nΥπέρ του διαχωρισμού των πολιτών ο κ. Τούντας: Καμία πρόσβαση στους δημόσιους χώρους και αύξηση περιορισμών για τους ανεμβολίαστους! (Βίντεο)\nΓιάννης Τούντας: Καθηγητής Κοινωνικής και Προληπτικής Ιατρικής στην Ιατρική Σχολή του Πανεπιστημίου Αθηνών.\nΝα γίνει επέκταση των υποχρεωτικών εμβολιασμών στους υπαλλήλους σουπερμάρκετ, στους οδηγούς μέσων μεταφοράς, στους εκπαιδευτικούς αλλά και κάθε κατηγορία εργαζομένων οι οποίοι έρχονται σε επαφή με πολλά και διαφορετικά άτομα σε καθημερινή βάση, ζήτησε ο καθηγητής Κοινωνικής και Προληπτικής Ιατρικής, Γιάννης Τούντας.\nΑπαίτησε μάλιστα να μην υπάρχουν αντιρρήσεις.\nΜίλησε για την ανάγκη επέκτασης της υποχρεωτικότητας του εμβολιασμού, αφού όπως είπε έχει ήδη καθυστερήσει. Αφορά όπως είπε τους υγειονομικούς και τους εργαζόμενους στις ανάλογες μονάδες, αλλά και κάθε κατηγορία εργαζομένων οι οποίοι έρχονται σε επαφή με πολλά και διαφορετικά άτομα σε καθημερινή βάση.\nΑναφέρθηκε στους περιορισμούς για τους ανεμβολίαστους: «Θα πρέπει να αυξηθούν οι περιορισμοί στους μη εμβολιασμένους. Δεν μπορούν να έχουν πρόσβαση σε δημόσιους χώρους εκεί που βρισκόμαστε οι υπόλοιποι και να μας θέτουνε σε κίνδυνο», ανέφερε.\nTags: ανεμβολίαστοιΙατρική ΣχολήΤούντας


ΑΠΟΤΟΞΙΝΩΣΗ - Make My Day Athens\nΜάιος 30, 2018 by makemydayathens No comment(s)\nΑκούστε το σώμα σας όσο ψιθυρίζει πριν χρειαστεί να φωνάξει!\nΗ τροφή σου το φάρμακο σου και το φάρμακό σου η τροφή σου” μας δίδαξε ο Ιπποκράτης ο πατέρας της Ολιστικής Ιατρικής.”\nΠόσο συχνά παραπονιόμαστε για έλλειψη ενέργειας, κατάθλιψη, παραπανίσια κιλά, αλλεργίες, πονοκεφάλους, ρυτίδες? Η λύση είναι μια και κρύβεται μέσα μας! Είναι ο ίδιος μας ο πολύτιμος οργανισμός που δεν έχουμε μάθει να φροντίζουμε, αλλά η φύση τον έχει σχεδιάσει έτσι ώστε να μας κρατάει υγιείς, νέους και ευτυχισμένους. Είναι το «χαμένο κομμάτι» από ένα παζλ υγείας, ομορφιάς και ισορροπίας. Η μαγική δύναμη της αποτοξίνωσης. Η αποτοξίνωση είναι ο πιο άμεσος και φυσικός τρόπος να γυρίσουμε πίσω το ρολόι του χρόνου, να χάσουμε βάρος, να θεραπεύσουμε το σώμα μας από τις συνέπειες της καθημερινότητας μας και από τυχόν ασθένειες που έχουν εμφανιστεί.\nΓιατί χρειάζεται να κάνουμε αποτοξίνωση?\nΗ αποτοξίνωση είναι η φυσική διαδικασία του οργανισμού μας για να μας κρατήσει υγιείς. Μια διαδικασία που χρειάζεται κανείς για την αποκατάσταση της ισορροπίας και την επούλωση προβλημάτων του οργανισμού . Μια διαδικασία που κάνει τα όργανα , τις ορμόνες και τα ένζυμα να λειτουργήσουν και πάλι σωστά.\nΠοια είναι τα οφέλη της αποτοξίνωσης?\n• Ζωντανό και λαμπερό δέρμα\n• Επούλωση χρόνιων ψυχοσωματικών προβλημάτων\nΠοια είναι η διαδικασία της αποτοξίνωσης ?\nΜια περίοδος που θα δείτε κάθε μέρος του σώματός σας να δουλεύει καλύτερα, ανισορροπίες να ρυθμίζονται, ενοχλητικά συμπτώματα να εξαφανίζονται, περιττά κιλά να χάνονται , κούραση να φεύγει – και όλα αυτά απλά ενεργοποιώντας το σύστημα του οργανισμού μας. Δεν υπάρχει ένα πρόγραμμα αποτοξίνωσης για όλους τους ανθρώπους. Θα μελετήσουμε μαζί την καθημερινότητα και τις ανάγκες σας για να φτιάξουμε ένα εξατομικευμένο πρόγραμμα.\nEτοιμάζουμε για εσάς το πακέτο αποτοξίνωσής σας με χυμούς από βιολογικά φρούτα, λαχανικά και γάλα αμυγδάλου, τα οποία παρέχουν όλα τα απαραίτητα θρεπτικά στοιχεία!\nΓια ποιους είναι η αποτοξίνωση?\nΗ αποτοξίνωση είναι για όλους μας! Είναι απαραίτητη τουλάχιστον 3-4 φορές τον χρόνο για να μπορέσουμε να καθαρίσουμε το σώμα μας και να το διατηρήσουμε καθαρό και δυνατό απέναντι στις συνέπειες του χρόνου αλλά ασθένειες.\nΣε πρόγραμμα αποτοξίνωσης δεν μπαίνουν παιδιά, έγκυες γυναίκες ή θηλάζουσες μητέρες.\nΜΠΙΣΚΟΤΑ ΜΕ ΜΠΑΝΑΝΑ ΚΑΙ ΣΟΚΟΛΑΤΑ


lisari.blogspot.com: Οι 20 αναπόδεικτες προτάσεις του σχολικού βιβλίου της Γ΄ Λυκείου\nΤο 2018 έκανα μια εισήγηση στη Μαθηματική Εβδομάδα Θεσσαλονίκης και στην ημερίδα Ε.Μ.Ε Λιβαδειάς με θέμα «Γιατί; Why? Warum?» που ανέλυα γιατί είναι λάθος να μην διδάσκουμε όλες τις αποδείξεις που υπάρχουν στο σχολικό βιβλίο και ας είναι εκτός ύλης.\nΣήμερα, επιστρέφω και παρουσιάζω τις είκοσι αποδείξεις των προτάσεων, θεωρημάτων που δεν είναι γραμμένες στο σχολικό βιβλίο και επαφίονται στον αναγνώστη. Κατά τη γνώμη μου αυτές οι αποδείξεις έχουν διδακτική αξία και πρέπει τουλάχιστον να υπάρχουν και να είναι διαθέσιμες προς μελέτη.\nΔεν έχω σκοπό να συμπεριλάβω με το ζόρι όσα δεν είναι αποδεδειγμένα στο σχολικό βιβλίο και να βάλω από το «παράθυρο» αποδείξεις που απαιτούνται αρκετά λήμματα για να αποδειχτούν. Ούτε έχω σκοπό να χρησιμοποιήσω ύλη που είναι εκτός διδακτικού πλαισίου για το σχολικό έτος 2020 – 21. Σκοπός μου είναι να εξηγήσω απλά στους μαθητές πώς μπορούμε να αποδείξουμε κάποιες προτάσεις – θεωρήματα που το σχολικό βιβλίο γράφει «η απόδειξη παραλείπεται» και είναι στις δυνατότητές τους!\nΕπειδή κάποιες αποδείξεις μπορεί να έχουν ξεχαστεί ή/και να υπάρχει κάποιο λάθος στις υπάρχουσες, εύχομαι να μου τα υποδείξετε στο lisari.blogspot@gmail.com για να τα συμπεριλάβω / διορθώσω στην επόμενη έκδοση.\nΟι αποδείξεις είναι ενδεικτικές και προφανώς υπάρχουν αρκετές ακόμα… δεν έχω σκοπό να παρουσιάσω όλους τους τρόπους επίλυσης. Το επίπεδο δυσκολίας δεν είναι διαφορετικό από τις αποδείξεις που υπάρχουν στο σχολικό βιβλίο.\nΝα τονίσουμε ότι δικαιολογημένα το σχολικό εγχειρίδιο δεν συμπεριλαμβάνει όλες αυτές τις αποδείξεις που υπάρχουν στο φυλλάδιο και τις αφήνει ως προβληματισμό και έρευνα στον αναγνώστη.\nΟι 20 αναπόδεικτες προτάσεις του σχολικού βιβλίου Γ Λυκείου from Μάκης Χατζόπουλος\nΛάζαρος Σανδαλίδης 16 Οκτ 2020, 3:24:00 μ.μ.\nΕξαιρετική εργασία. Ευχαριστούμε πολύ Μάκη.\nΓιάννης Στάμου 16 Οκτ 2020, 5:40:00 μ.μ.\nΓεια σου φίλε Λάζαρε!!!\nΛάζαρος Σανδαλίδης 16 Οκτ 2020, 11:16:00 μ.μ.\nΓειά σου και εσένα ρε Γιανναρε!!!\nSandra Gana 16 Οκτ 2020, 4:47:00 μ.μ.\nΣυγχαρητήρια!!! Ευχαριστούμε πολύ πολύ 💛🖤\nΓιάννης Στάμου 16 Οκτ 2020, 5:39:00 μ.μ.\nΉταν εξαιρετική η παρουσίασή σου τότε!!!\nΜάκης Χατζόπουλος 16 Οκτ 2020, 6:47:00 μ.μ.\nΜην λες τέτοια γιατί κοκκινιζω! Σε ευχαριστώ πολύ Γιάννη\nNEW USER 16 Οκτ 2020, 10:40:00 μ.μ.


Η Ταινιοθήκη της Ελλαδος πραγματοποιεί αφιέρωμα στον σπουδαίο "μαέστρο" του σινεμά, τον Φεντερίκο Φελίνι\nΣΑΒΒΑΤΟ 25 ΙΟΥΝ 2022 | 16:24\n/ 03/10/2021, 14:42\nΑπό τις 11 έως και τις 19 Οκτωβρίου 2021 με αφορμή τα 100 χρόνια από τη γέννηση του\nH Tαινιοθήκη της Ελλάδος, η Πρεσβεία της Ιταλίας στην Ελλάδα και το Ιταλικό Μορφωτικό Ινστιτούτο Αθηνών, στο πλαίσιο της πολιτιστικής πρωτοβουλίας Tempo Forte και σε συνεργασία με το Ινστιτούτο Λούτσε Τσινετσιτά, θα παρουσιάσουν ένα μεγάλο αφιέρωμα στον σπουδαίο σκηνοθέτη Φεντερίκο Φελίνι με αφορμή τα 100 χρόνια από τη γέννηση του.\nΘα προβληθούν 17 εμβληματικές ταινίες του Φελίνι –ανάμεσά τους τα φιλμ: 8 1/2, Γλυκιά Ζωή, La Strada, Νύχτες της Καμπίρια, Roma, Σατυρικόν, Amarcord, Πρόβα Ορχήστρας, Ο Λευκός Σεϊχης και I Vitelloni.\nΠρωταγωνιστούν μερικές από τις μεγαλύτερες Ιταλίδες σταρ: Κλαούντια Καρντινάλε, Άννα Μανιάνι, Τζουλιέτα Μασίνα και βέβαια η αξέχαστη Ανίτα Έκμπεργκ με τον Μαρτσέλο Μαστρογιάνι στην διάσημη σκηνή της Φοντάνα ντι Τρεβι από το φιλμ «Ντόλτσε Βίτα», την θρυλική ταινία του αποκαλούμενου «μαέστρο», από την οποία προέκυψε ο όρος «παπαράτσι» χάρη στο παρατσούκλι ενός σκανδαλοθήρα φωτογράφου που ακολουθεί τον πρωταγωνιστή.\nΤο πρόγραμμα συμπληρώνει το ντοκιμαντέρ Fellinopolis που θα προβληθεί στην πλατφόρμα της Ταινιοθήκης online.tainiothiki.gr\nΤο αφιέρωμα θα πραγματοποιηθεί στις 11 με 19 Οκτωβρίου 2021, στην μεγάλη αίθουσα της Ταινιοθήκης της Ελλάδος σύμφωνα με το ισχύον υγειονομικό πρωτόκολλο.\nΤις ταινίες προλογίζουν εκλεκτοί προσκεκλημένοι.\n*Ο Φεντερίκο Φελίνι, από τους μεγαλύτερους σκηνοθέτες όλων των εποχών, γεννήθηκε στο Ρίμινι στις 20 Ιανουαρίου του 1920. Βαθιά επιδραστικός για τους μεταγενέστερους (επηρέασε μέχρι και τον Μάρτιν Σκορσέζε) υπήρξε περισσότερο ένας λαϊκός σκηνοθέτης και λιγότερο ένας auteur με την έννοια των εξεζητημένων δημιουργών του κινηματογράφου. Οι ταινίες του αποτελούν σημείο αναφοράς μέχρι σήμερα. Στην ζηλευτή καριέρα του συνεργάστηκε, μεταξύ άλλων με τον συνθέτη Νίνο Ρότα, τον Πιερ Πάολο Παζολίνι, τον Μικελάντζελο Αντονιόνι, τον Ρομπέρτο Ροσελίνι, αλλά και τους παραγωγούς της Τσινετσιτά, Κάρλο Πόντι και Ντίνο ντε Λαουρέντις.\nΤιμήθηκε τέσσερις φορές με Όσκαρ Καλύτερης Ξενόγλωσσης Ταινίας: το 1956 για το La Strada, το 1957 για τις Νύχτες της Καμπίρια, το 1963 για το 8 ½ και το 1974 για το Amarcord, ενώ προτάθηκε τέσσερις φορές για το βραβείο Όσκαρ καλύτερης Σκηνοθεσίας. Το 1960 ο Φελίνι κέρδισε τον Χρυσό Φοίνικα στις Κάννες για τη «Γλυκιά Ζωή – Ντόλτσε Βίτα», από τις μεγαλύτερες εμπορικές του επιτυχίες και στη χώρα μας. Το 1993 η Αμερικανική Ακαδημία Κινηματογράφου του απένειμε Τιμητικό Όσκαρ για το σύνολο του έργου του. Πέθανε στη Ρώμη στις 31 Οκτωβρίου της ίδιας χρονιάς.\nΣτις 30 Οκτωβρίου του 1943 παντρεύτηκε την μούσα του, την ηθοποιό Τζουλιέτα Μασίνα, με την οποία έζησαν μαζί για 50 χρόνια, μέχρι το θάνατό του.\nΣτην επιτυχία ο Φελίνι έφτασε αντλώντας έμπνευση αποκλειστικά από την ίδια τη ζωή του, χωρίς να σηκώνει το δάκτυλο. «Οι ταινίες μου δεν είναι φιλοσοφικά δοκίμια», έλεγε. «Το να δημιουργώ ταινίες και το να ονειρεύομαι, για μένα, είναι το ένα και το αυτό. Γιατί τα όνειρα γοητεύουν όσο μένουν στη σφαίρα του μυστηρίου, αν όμως πάει να τα εξηγήσει κανείς, αμέσως γίνονται ανιαρά». Ποιος θα το έλεγε ότι αυτό το νέο παιδί από την επαρχία ήταν γραφτό να κερδίσει τέσσερα Όσκαρ; Και όλα αυτά πάντα μένοντας πιστός στη δική του αλήθεια. «Πάντα αυτοβιογραφούμαι, ακόμα και όταν μιλάω για το τι θα φάω το βράδυ» δήλωσε κάποτε αναφερόμενος με κάποια δόση περηφάνιας αλλά και με πολύ ειλικρίνεια στη δημιουργικότητά του.\nΤο Όσκαρ για το σύνολο της προσφοράς του στην 7η τέχνη, το έλαβε το ’93 από τα χέρια της διάσημης Ιταλίδας σταρ Σοφία Λόρεν και από έναν εμφανώς συγκινημένο Μαρτσέλο Μαστρογιάνι. Όλα αυτά έγιναν στο Λος Άντζελες, στο Dorothy Pavillon, ενώ στο κοινό καθόταν και η Τζουλιέτα Μασίνα, που δεν μπόρεσε να συγκρατήσει τα δάκρυά της.\n«Σας παρακαλώ, μην σηκώνεστε, δεν χρειάζεται», είχε πει τότε ο Φελίνι. «Τι να πω; Ότι δεν το περίμενα; Θα ήθελα πρώτα απ’ όλα να ευχαριστήσω όλους τους συνεργάτες μου. Επειδή όμως δεν μπορώ να τους μνημονεύσω όλους, ας μου επιτραπεί να πω μονάχα ένα όνομα, πρόκειται για μια ηθοποιό που είναι και η γυναίκα μου. Ευχαριστώ, αγαπημένη μου Τζουλιέτα, και σε παρακαλώ πολύ, σταμάτα να κλαις!».\nΟι ταινίες του κινούνται ανάμεσα στο όνειρο, τα κόμικς, το τσίρκο και τη φαντασία, δηλαδή σε έναν κόσμο που κυριαρχείται από τη μαγεία. Σχεδόν όλα τα έργα του Φελίνι ευθυγραμμίζονται με αυτή τη σουρεαλιστική γραμματική, ήδη από το Λευκό σεΐχη, του1952. Ιδιαίτερη ήταν και η σχέση του με τους ηθοποιούς. «Είχα ανάγκη από έναν Ιταλό, από έναν φίλο που να δέχεται σεμνά και ταπεινά να είναι η σκιά μου, που να μην φυτρώνει εκεί που δεν τον σπέρνουν.\nΈτσι πήρα τον Μαστρογιάνι, τον ήξερα ήδη, ήταν καταπληκτικός: αφαιρετικός, διακριτικός, συμπαθής, αντιπαθής, τρυφερός, αλαζόνας. Έτσι κι αλλιώς. Είναι τέλειος», είχε δηλώσει ο Φεντερίκο Φελίνι για το Μαστρογιάνι, πρωταγωνιστή του 8 1/2 και της Γλυκιάς ζωής, τον ηθοποιό-φετίχ του Φελίνι, το άλτερ έγκο του. Για την τελευταία του ταινία, Η φωνή του φεγγαριού του 1990 πάντως, επέλεξε τον Πάολο Βιλάτζο και τον Ρομπέρτο Μπενίνι.\nΠαρότι επικριτικός με την καταναλωτική κοινωνία, ο Φελίνι δεν δίστασε να δουλέψει για την τηλεόραση και τη διαφήμιση, που τόσο σιχαινόταν ο Παζολίνι. Βέβαια, πάντα με το δικό του τρόπο, ονειρικό και συνάμα ειρωνικό και καυστικό, που βρίσκουμε και στα αριστουργήματά του.\nΤο αφιέρωμα θα ξεκινήσει τη Δευτέρα 11 Οκτωβρίου με το φιλμ «8 ½».\nΓυρίζοντας μια αυτοβιογραφική επιστημονική φαντασία, ο σκηνοθέτης Γκουίντο Ανσέλμι στερεύει από έμπνευση. Τον παραλύει μια συνολική, υπαρξιακή κρίση με τον παραγωγό και τους συνεργάτες, την ερωμένη και τη σύζυγό του, τον καρδινάλιο και τους κομψούς πελάτες τού σπα όπου καταφεύγει. O Φελίνι στο μνημειώδες, αυτοαναφορικό αριστούργημά του καταφέρνει ότι ο ήρωάς του είναι ανίκανος να επιτύχει: την ωραιότερη αυτοπροσωπογραφία του καλλιτέχνη σε δημιουργικό αδιέξοδο και την "απόλυτη" ταύτιση του σκηνοθέτη με τον πρωταγωνιστή του.\nΠρολογίζουν την προβολή οι: Πατρίτσια Φαλτσινέλλι, Μαρία Κομνηνού και Μίλτος Λογιάδης.\nΘ’ ακολουθήσουν στις 12/10, δύο ταινίες, οι «Νύχτες της Καμπίρια - Le notti di Cabiria» και η ταινία «Intervista».\n«Νύχτες της Καμπίρια»\nΗ χαρούμενη και καλόκαρδη πόρνη Καμπίρια σώζεται από πνιγμό, όταν ο εραστής της τη ρίχνει στο ποτάμι, της κλέβει το πορτοφόλι κι εξαφανίζεται. Αυτή όμως δεν παύει να τον αναζητεί. Σ' έναν αμείλικτα ανδροκρατικό κόσμο, θα μπορούσε ποτέ η μικροκαμωμένη, άτυχη με τους εραστές της, Καμπίρια, να συναντήσει την καλοσύνη; Τελικά η αγιογραφία "της ιερής πόρνης", ενσαρκωμένη εξαίσια από τη μούσα και σύζυγο του Φελίνι, Τζουλιέτα Μασίνα, μπορεί μόνο να κορυφωθεί με μια διφορούμενη αποθέωση. Όταν το δράμα της τελειώνει όπως ακριβώς άρχισε, η Καμπίρια υπαρξιακά γυμνή -εγκαταλειμμένη, ανέστια και πένης- βαδίζει προς το άγνωστο, περικυκλωμένη από μια "παζολινική" αλητοπαρέα μηχανόβιων.\nΠρολογίζει ο Κώστας Αριστόπουλος\nΤρεις ταινίες μέσα σε ένα ψεύτικο τηλεοπτικό ρεπορτάζ. Ένα συνεργείο της ιαπωνικής τηλεόρασης επιχειρεί να φιλμάρει τον Φελίνι επί το έργον, αλλά η συνέντευξη τους παρεκτρέπεται σε μια παιγνιώδη αναπόληση της πρώτης επίσκεψής του στα στούντιο της Τσινετσιτά, μια σατιρική επιστροφή του Μαστρογιάνι και της Έκμπεργκ στους ρόλους τους στη «Γλυκιά ζωή» και μια αγχωτική «ξενάγηση» στο χάος μιας φελινικής διασκευής της «Αμερικής» του Κάφκα, η οποία καταλήγει, απότομα, σε αδιέξοδο.\nΠρολογίζει ο Νίκος Μπακουνάκης.\nΠερισσότερα στο σάιτ της Ταινιοθήκης της Ελλάδος.\nΤαινίες του Φελίνι έχει προβάλλει κατά το παρελθόν η Κινηματογραφική Λέσχη Πάτρας.\nΕντυπωσιακή η αγέραστη Τζέιν Φόντα στο εξώφυλλο της Vogue Πολωνίας\n/ 02/10/2021, 14:12\nΤι προβάλλει το Odeon Veso Mare από τις 30 Σεπτεμβρίου έως τις 6 Οκτωβρίου 2021\n/ 29/09/2021, 05:44\nΟ Μπρους Σπρίνγκστιν συνεργάστηκε με τον Μπάρακ Ομπάμα αλλά και με τον Ρ. Ρέντφορντ\n#tags Πάτρα-Δυτική Ελλάδα Φεντερίκο Φελίνι Ταινιοθήκη της Ελλάδος Κινηματογραφική Λέσχη Πάτρας Σινεφίλ


Η δειλή εμφάνιση του ρεαλισμού | in.gr\nΗ δειλή εμφάνιση του ρεαλισμού\nΕδώ δεν εύχεσαι καλά Χριστούγεννα, αλλά καλή ανάρρωση…\n21 Δεκεμβρίου 2020, 22:00\nΗ μάχη με το δεύτερο κύμα του κορωνοϊού έχει χαθεί. Οχι μόνον εδώ, αλλά και παντού - μιλώντας τουλάχιστον για την κατηγορία των συγκρίσιμων με τη δική μας χωρών.\nΗ μάχη με το δεύτερο κύμα του κορωνοϊού έχει χαθεί. Οχι μόνον εδώ, αλλά και παντού – μιλώντας τουλάχιστον για την κατηγορία των συγκρίσιμων με τη δική μας χωρών. (Η Κίνα είναι η εμφανής εξαίρεση στον κανόνα, αλλά η Κίνα δεν είναι Δύση). Αυτό κανείς δεν θα το παραδεχθεί επισήμως και είναι λογικό να μη το κάνει, διότι η καταβαλλόμενη προσπάθεια δεν πρέπει σε καμία περίπτωση να καμφθεί, εφόσον η έκβαση εκτιμάται σε αριθμό νεκρών. Με απλά λόγια, είναι ήττα ο αριθμός των νεκρών του δεύτερου κύματος μέχρι τώρα, αλλά θα είναι πανωλεθρία αν αυτός ο αριθμός αφεθεί να μεγαλώσει. Στην πραγματικότητα, δηλαδή, ο αγώνας τώρα γίνεται για την έκταση της ήττας.\nΒλέπουμε την αποτυχία αυτή στις ευρωπαϊκές χώρες. Η μία μετά την άλλη ανακαλούν τα σχέδιά τους για ανοιχτά ή μισάνοιχτα Χριστούγεννα, με το ανάλογο υγειονομικό κόστος σε κάθε περίπτωση. Μαθαίνοντας ο κόσμος ότι το λοκντάουν επιστρέφει, ξεχύθηκε στα μαγαζιά σαν να μην υπήρχε αύριο. Το αποτέλεσμα ήταν ότι, για κάποιους άλλους, πράγματι δεν θα υπάρξει αύριο, καθώς τα νέα κρούσματα εκτοξεύθηκαν, λίγες ημέρες αφότου τα διεθνή δίκτυα πρόβαλαν τις απίστευτες σκηνές συνωστισμού στους εμπορικούς δρόμους του Λονδίνου και του Βερολίνου.\nΗ αποτυχία είναι γενικευμένη και εξηγείται με τρεις τρόπους. Πρώτον, δεν υπάρχει υπόδειγμα για την αντιμετώπιση του φαινομένου, όλα επινοούνται τώρα. Ο κόσμος μας έχει μεν τις επιστημονικές δυνατότητες και τα τεχνικά μέσα για να αντιμετωπίσει την πανδημία, αλλά η συνδυαστική χρήση τους για τον έλεγχο της επινοείται και δοκιμάζεται κατά τη διάρκεια της προσπάθειας. Δεν υπάρχει τρόπος εδώ να κάνουμε ημίχρονο για να πάρουμε μια ανάσα και να σκεφθούμε καλύτερα τι θα κάνουμε.\nΔεύτερον, η αποτυχία οφείλεται στο ότι το ανθρώπινο είδος υπερτερεί στον πλανήτη λόγω της φυσικής υπεροχής του σε δύο πράγματα, που το ένα σπανίως αποχωρίζεται το άλλο: την ευφυία και τη βλακεία. Αυτό είναι άλλωστε και η ειδοποιός διαφορά του πολιτικού συστήματος της Δύσης από τα αυταρχικά πρότυπα που την ανταγωνίζονται: η αποτελεσματικότητα της δημοκρατικής διακυβέρνησης εξαρτάται πάντα από την ατομική αρετή – με την αριστοτελική έννοια – του καθενός. Στη Δύση, το σωστό δεν επιβάλλεται με την απόχη (μοντέλο Κίνας) ή με το στειλιάρι (μοντέλο Ινδίας).\nΟ τρίτος λόγος που εξηγεί την αποτυχία ήταν ότι σε κάθε χώρα της Δύσης η κυβέρνηση αγωνιζόταν να σταθμίσει τη λειτουργία της οικονομίας με τη δημόσια υγεία. Τα δύο αυτά είναι αλληλένδετα, το πρώτο είναι προϋπόθεση του δεύτερου: χωρίς οικονομική δραστηριότητα δεν υπάρχει ανάπτυξη, χωρίς ανάπτυξη δεν υπάρχει δημόσια υγεία. Δυστυχώς, παντού όπου επιχειρήθηκε η εξισορρόπηση απέτυχε. Καλώς επιχειρήθηκε, δεν θα μπορούσε να είχε γίνει αλλιώς. Ομως απέτυχε.\nΩστόσο, η αντιπολίτευση (δηλαδή ΣΥΡΙΖΑ και η αναπόφευκτη Φώφη, που πάντα ακολουθεί) υπεραπλουστεύει την κατάσταση, διότι έτσι βολεύει ώστε να καταλογίζει την ευθύνη αποκλειστικά στην κυβέρνηση και να δίνει στην υπόθεση τις διαστάσεις εγκλήματος. Κατά κάποιο τρόπο, ανταποδίδουν για το Μάτι ή τουλάχιστον έτσι νομίζουν, διότι πολύ λίγοι είναι οι πολίτες που ανταποκρίνονται και παίρνουν την αντιπολίτευση στα σοβαρά. Το μαρτυρούν οι τελευταίες δημοσκοπήσεις της χρονιάς, στις οποίες βλέπουμε να αποτυπώνεται σε αριθμούς το εξής εκ πρώτης όψεως παράδοξο: ο κόσμος αναγνωρίζει μεν και μάλιστα σε μεγάλο ποσοστό ότι η κατάσταση, όσον αφορά την πανδημία, είναι πολύ κακή, εξακολουθεί όμως να εμπιστεύεται την κυβέρνηση του Κυριάκου Μητσοτάκη.\nΠαράδοξο αλλά ευχάριστο συμπέρασμα, διότι εισάγει ένα στοιχείο ρεαλισμού στο τοπίο της πολιτικής και μάλιστα από την πλευρά που θα το περίμενες λιγότερο: τον κόσμο, τους πολλούς, που αφού δοκίμασαν τις εύκολες λύσεις του λαϊκισμού, στη σχεδόν πενταετή διακυβέρνηση της χώρας από τους ΣΥΡΙΖΑΝΕΛ, αντιμετωπίζουν τώρα την κατάσταση με το μέτρο της πικρής εμπειρίας τους. Ο κόσμος κάνει λάθη, μακροπρόθεσμα όμως δεν είναι χαζός. Μέσα στις συνθήκες της πανδημίας, εκτιμά περισσότερο την αποτυχία της δουλειάς που γίνεται με αυταπάρνηση παρά την ευκολία της τεμπελιάς που προσφέρει η αντιπολίτευση.\n24/05/2022 | 05:22\nΚόσμος Νιγηρία: Μακελειό με 30 νεκρούς σε επίθεση τζιχαντιστών 15 λεπτά πριν\nΕλλάδα Κρήτη: Επιχείρηση μεταφοράς τραυματία στα Λευκά Ορη 49 λεπτά πριν\nΚοινοποίηση: Η δειλή εμφάνιση του ρεαλισμού


Τρεις νεκροί μετά από βομβιστική επίθεση στην Καμπούλ [vid]\nΠέμπτη 3 Δεκεμβρίου 2020, 12:51\nΑρχική News Τρεις νεκροί μετά από βομβιστική επίθεση στην Καμπούλ\nΤρεις νεκροί μετά από βομβιστική επίθεση στην Καμπούλ\nΤουλάχιστον τρεις άνθρωποι σκοτώθηκαν και 14 άλλοι τραυματίστηκαν σε βομβιστική επίθεση στην πρωτεύουσα του Αφγανιστάν, Καμπούλ, σύμφωνα με τον τηλεοπτικό σταθμό TOLOnews , που επικαλείται τις αστυνομικές αρχές της χώρας.\nΒομβιστική επίθεση αυτοκτονίας, πραγματοποιήθηκε στην περιοχή Ταιμάνι της Καμπούλ, την Κυριακή το απόγευμα, με στόχο υποστηρικτές του Αχμάντ Σαχ Μασσούντ, το πολιτικό που τάχθηκε κατά των εξεγέρσεων των Ταλιμπάν και σήμερα ήταν η επέτειος θανάτου του.\nΣύμφωνα με τον εκπρόσωπο της αστυνομίας, η επίθεση πραγματοποιήθηκε από μοτοσικλετιστή.\nΝωρίτερα, οι αστυνομικές δυνάμεις απέτρεψαν άλλη μια απόπειρα επίθεσης κοντά στην αμερικανική πρεσβεία στην Καμπούλ.\nΔιαδοχικές πομπές αυτοκινήτων, με ένοπλους άνδρες που πυροβολούσαν στον αέρα για να τιμήσουν την επέτειο από τον θάνατο, πριν 17 χρόνια, του Μασούντ, έχουν κατατρομοκρατήσει από το πρωί την πόλη της Καμπούλ, αναγκάζοντας πολλούς κατοίκους να έχουν κλειστεί στα σπίτια τους.\nΔιαβάστε, επίσης:Νεκρός σε τροχαίο ο πρωθυπουργός της Αμπχαζίας, σε ηλικία 70 ετών\nΠροηγούμενο άρθροΈντονο το ενδιαφέρον της Ρένας Δούρου για την Ευρωβουλή\nΕπόμενο άρθροΟι δηλώσεις του Τσίπρα στη συνέντευξη Τύπου με φόντο την κριτική της αντιπολίτευσης


ΧΩΡΙΣΜΟΣ «ΒΟΜΒΑ» ΣΤΗΝ ΕΛΛΗΝΙΚΗ SHOWBIZ! ΤΙΤΛΟΙ ΤΕΛΟΥΣ ΜΕΤΑ ΑΠΟ 16 ΧΡΟΝΙΑ ΓΑΜΟΥ\nΑρχική σελίδα Celebrities Χωρισμός «βόμβα» στην ελληνική showbiz! Τίτλοι τέλους μετά από 16 χρόνια γάμου\nΗ Ειρήνη Σκλήβα και ο Νίκος Χυδήρογλου μετά από 16 χρόνια έγγαμου βίου και απόκτησης μίας κόρης αποφάσισαν να τραβήξουν χωριστούς δρόμους. Σύμφωνα με την Espresso, ο επιχειρηματίας έχει ξεκινήσει ήδη τις νομικές διαδικασίες αφού επισκέφτηκε το γραφείο του δικηγόρου του στο κέντρο της Αθήνας.\nΧωρισμός «βόμβα»! Τίτλοι τέλους μετά από 16 χρόνια γιατί ο άντρας ξεστράτισε παραπάνω από μία φορά Ήταν μαζί δεκαέξι...


Αντανάκλαση: Αυτό είναι το PSI τους\nΜας λένε ότι θα καταδικάσουν ερήμην το λαό στηνπείνα, στην εξαθλίωση, στην ανεργία για να τον… σώσουν.\nΜας λένε, επίσης, ότι αυτή η «σωτηρία» θα έρθει από τονέο δάνειο των 130 δισ. ευρώ, το οποίο – προσθέτουν – είναι απαραίτητο για να υπάρχουν μισθοί (ποιοι μισθοί;;;), για να υπάρχουν συντάξεις (ποιες συντάξεις;;;)!\nΓια να δοθεί το νέο δάνειο (αυτό που θα «εξασφαλίσει» μισθούς και συντάξεις…)\nενώ στη δεύτερη περίπτωση από τα 130 δισ. ευρώ μένουν μόλις31 δισ. ευρώ…\nώστε να συμπληρωθεί το ποσό των τόκων και των χρεολυσίων, ύφους88,5 δισ. ευρώ


Σύλληψη 19χρονου σχετικά με υπόθεση αρπαγής ανήλικης στη Λεμεσό\nΣύλληψη 19χρονου σχετικά με υπόθεση αρπαγής ανήλικης στη Λεμεσό\tFeatured\nΣυνελήφθη χθες και τέθηκε υπό κράτηση 19χρονος κάτοικος Λεμεσού, για διευκόλυνση των ανακρίσεων σχετικά με διερευνώμενη υπόθεση αρπαγής ανήλικης κάτω των 16 ετών, από τη φύλαξη του νόμιμου κηδεμόνα της.\nΕναντίον του 19χρονου, εξασφαλίστηκε μαρτυρία κατά τη διάρκεια της διερεύνησης υπόθεσης 14χρονης, η οποία είχε εξαφανιστεί από το χώρο διαμονής της στη Λεμεσό.\nΗ 14χρονη είχε δηλωθεί ως ελλείπον πρόσωπο στα μέσα Νοεμβρίου 2020 και εντοπίστηκε περί τα τέλη του ίδιου μήνα. Κατά τη διάρκεια της διερεύνησης των συνθηκών της εξαφάνισής της, προέκυψε μαρτυρία εναντίον του 19χρονου, βάσει της οποίας εξασφαλίστηκε δικαστικό ένταλμα σύλληψης.\nΟ 19χρονος εντοπίστηκε χθες, συνελήφθη δυνάμει του δικαστικού εντάλματος και τέθηκε υπό κράτηση για διευκόλυνση των ανακρίσεων.\nMore in this category: « Πέραν των 800 οικιστικών μονάδων σε ζευγάρια με προσιτό ενοίκιο θα αναγείρει τα επόμενα χρόνια ο ΚΟΑΓ\tΟ Αντρέας Φυλακτού μιλά για τον «διαμεσολαβητή» που τον έστειλε στο δωμάτιο του Λιγνάδη »


Αυτή είναι η παραλία της Αττικής που θερίζουν οι κλοπές στους λουόμενους! - Ειδήσεις - Athens magazine\n4 Ιουνίου 2019 13:39\nΑκόμα δεν ξεκίνησαν τα μπάνια και έχουμε ήδη τα πρώτα κρούσματα κλοπών σε λουόμενους.\nΟ δημοσιογράφος του κεντρικού δελτίου ειδήσεων του STAR, Γιάννης Σωτηρόπουλος πήγε σε παραλία στο Πόρτο Ράφτη, όπου την Κυριακή των εκλογών τους ρήμαξαν στις κλοπές.\nΟι λουόμενοι στην παραλία του Αγίου Σπυρίδωνα στο Πόρτο Ράφτη μπορεί να απόλαυσαν τον ήλιο και τη θάλασσα, όμως την ίδια στιγμή και χωρίς να γίνουν αντιληπτοί οι…κακοποιοί αλώνιζαν και ρήμαζαν τα αυτοκίνητα τους στο υπαίθριο πάρκινγκ.\nΣύμφωνα με καταγγελίες την Κυριακή των εκλογών που γέμισε η συγκεκριμένη παραλία οι κακοποιοί έκαναν επιδρομή και «χτύπησαν» πολλά αυτοκίνητα λουομένων.\n«Φτερά» έκαναν οι τσάντες και τα πορτοφόλια ακόμα στην παραλία, εκεί που απλώνει κάποιος την πετσέτα.\nΠόρτο Ράφτη: Ένας επίγειος παράδεισος και ιδανικός προορισμός για κάθε κάτοικο της Αθήνας! Καλοκαιράκι, παραλία, βουτιές και διασκέδαση στον πιο δημοφιλή προορισμό στην Αττική!\nΈνας επίγειος παράδεισος, ένα βήμα από την Αθήνα και μια ανάσα από το αεροδρόμιο "Ελευθερίος Βενιζέλος" που τον χειμώνα η Αστυνομία αφήνει απροστάτευτο!\nΣε όλες τις περιπτώσεις οι δράστες Ρομά! Το άνδρο των Ρομά από το Κορωπί τις νυχτερινές ώρες μετακομίζει στο Πόρτο Ράφτη και η Αστυνομία απλά παρατηρεί! Τους τρέμει και το δείχνει με κάθε τρόπο! Την γλεντάνε μέχρι και οι... γύφτοι! Αξιοσημείωτο! Χτυπάνε ΠΑΝΤΑ νύχτα με κακοκαιρία! Έχουν καταλάβει ότι τα παλικάρια μας δεν θα βγουν καν για περιπολεία μέσα στις βροχή και θα ξεκουράσουν το κορμάκι τους στα ζεστά! Αλλά και κακοκαιρία να μην έχει θα απολαύσουν το κεφαδάκι τους σε κανά "Γρηγόρη"!\nΤο μόνο που γνωρίζει καλά να κάνει η Αστυνομία στην συγκεκριμένη περιοχή είναι το καλοκαίρι να την "στήνει" στην μεγάλη Λεωφόρο, λίγο πριν μπεις στο Πόρτο Ράφτη, όπου η Τροχαία έχει βάλει διπλή διαχωριστική γραμμή σε ευθεία που ξεπερνάει τα 2 χιλιόμετρα απλά για να κόβει κλήσεις σε προσπεράσεις! Κλήσεις που αγγίζουν τα 1.000 ευρώ, αφαίρεση πινακίδων και διπλώματος για μήνες! Στους Ρομά μπροστά όμως σούζα!\nY.Γ.: Το παρακάτω βίντεο είναι από ληστεία στο σούπερ μάρκετ "Γέγος"


Η εγκατάσταση της εικαστικού Καλλιόπης Λεμού με τίτλο «ΔΕΗΣΕΙΣ» στον προαύλιο χώρο του Βυζαντινού Μουσείου συνδέεται με τον ανθρώπινο αγώνα για τη ζωή.\nΣε μια εποχή βαθιάς οικονομικής και κοινωνικής κρίσης, το Μουσείο επιλέγει να εκθέσει ένα σύγχρονο έργο τέχνης που αναδεικνύει την διαπολιτισμικότητα, την αλληλεγγύη, την ισονομία και την ειρήνη.\nΜια αυθεντική βάρκα, εγκαταλελειμμένη πια, που χρησιμοποιήθηκε για τη μεταφορά μεταναστών, καλύπτεται με περισσότερα από 10.000 τάματα, τυποποιημένα ή χειροποίητα από κουτάκια αλουμινίου, χαραγμένα με τα ονόματα, την ημερομηνία και τον τόπο γέννησης μεταναστών.\nΤο έργο εστιάζει στο ταξίδι, στο πέρασμα από την απόγνωση στην ελπίδα, από το θάνατο στη ζωή, και εκφράζει τη διαρκή ανθρώπινη αναζήτηση.\nΤα τάματα, διαχρονικά σύμβολα του ανθρώπινου δράματος, δίνουν υλική υπόσταση στο αγωνιώδες αίτημα για τη θεία διαμεσολάβηση.\nΤο έργο αναδεικνύει τη γενναιότητα της ανθρώπινης ψυχής και τη δύναμη της ίδιας της ζωής.\nΤο Βυζαντινό Μουσείο, στο πλαίσιο των εορταστικών εκδηλώσεων για τα 100 χρόνια από την ίδρυση του, παρουσιάζει ένα έργο που προσφέρει μια ευκαιρία για σκέψη και κριτική. Έναν αναστοχασμό στο σήμερα.


ΠΑΠΑΒΑΣΙΛΕΙΟΥ ΑΝΤΙΓΟΝΗ 29/04/2020\nΑντιγόνη Παπαβασιλείου, MD, PhD, FAAP\nΤι είναι τα τικ;\nΤα τικ είναι ακούσιες κινήσεις ή φωνήσεις με μεγάλη ποικιλομορφία στην εμφάνιση τους. Ως τικ ορίζεται η αιφνίδια, ταχεία, επαναλαμβανόμενη, άρρυθμη, στερεότυπη κίνηση ή φώνηση.\nΤα τικ είναι τόσο κοινά και χαρακτηριστικά που συχνά αναγνωρίζονται ορθά από τους γονείς πριν ακόμη γίνει η ιατρική αξιολόγηση.\nΕίναι μια νευρο-αναπτυξιακή διαταραχή άγνωστης αιτιολογίας που χαρακτηρίζεται από ακούσιες, αυθόρμητες κινήσεις και φωνήσεις που ονομάζονται τικ. Κάποτε νομίζαμε ότι το σύνδρομο αυτό ήταν σπάνιο. Τώρα ξέρουμε ότι αφορά το 0,3-1% του πληθυσμού.\nΤα τικ μπορεί να είναι κινητικά ή φωνητικά. Επιπλέον κατηγοριοποιούνται σε απλά και σύνθετα.\nΤα απλά κινητικά τικ αφορούν είτε ένα μυ ή μία ομάδα μυών που συνεργάζονται λειτουργικά. Για παράδειγμα, μπορεί να είναι άνοιγμα-κλείσιμο των ματιών, τίναγμα στο λαιμό ή στα άκρα, κ.ά. Τα σύνθετα κινητικά τικ αφορούν πολλαπλές μυϊκές ομάδες και εμφανίζονται ως σχεδόν σκόπιμες κινήσεις ή συμπεριφορές. Για παράδειγμα, μπορεί να είναι αγγίγματα του εαυτού ή των άλλων, πηδηματάκια ή άλλες σύνθετες κινήσεις.\nΤα απλά φωνητικά τικ είναι απλές φωνήσεις ή ήχοι όπως, βήχας, μουγγρητό, καθάρισμα λαιμού ή θηλαστικοί ήχοι. Τα σύνθετα φωνητικά τικ είναι η ακούσια παραγωγή λέξεων ή και σύνθετων προτάσεων. Μερικές φορές οι λέξεις ή οι φράσεις έχουν μη αποδεκτό κοινωνικά χαρακτήρα και τότε ονομάζονται κοπρολαλία.\nΠοιες διαταραχές χαρακτηρίζονται από τικ;\nΤα τικ εμφανίζονται ως ένα παροδικό πρόβλημα όμως, μπορεί να εμφανισθούν ως ένα πιο χρόνιο πρόβλημα ή να είναι πολλαπλά και συνδυαστικά, σε βάθος χρόνου οπότε μιλούμε για το σύνδρομο Tourette.\nΗ Αμερικανική Ψυχιατρική Εταιρεία έχει ορίσει διαγνωστικά κριτήρια για τις διαταραχές που χαρακτηρίζονται από τικ. Τα κριτήρια αναγράφονται στο DSM-5, δηλαδή στο Διαγνωστικό και Στατιστικό Εγχειρίδιο-5η έκδοση, που εκδίδει η Αμερικανική Ψυχιατρική Εταιρεία δια μέσου των ετών μετά από αξιολόγηση των ερευνών που δημοσιεύονται και διεθνή διαβούλευση κορυφαίων επιστημόνων.\nDSM-5 Διαγνωστικά κριτήρια- Παροδική διαταραχή τικ\nΈνα ή πολλαπλά κινητικά ή φωνητικά τικ.\nΤα τικ συμβαίνουν για διάστημα κάτω του έτους από την πρώτη τους εμφάνιση.\nΈναρξη πριν τα 18 έτη.\nΗ διαταραχή δεν αποδίδεται σε επίδραση ουσίας π.χ. κοκαϊνη ή σε ιατρική ασθένεια όπως νόσο του Huntington ή μετα-ιογενή εγκεφαλίτιδα.\nΔεν πληρούνται κριτήρια για σύνδρομο Tourette ή για χρόνια διαταραχή κινητικών ή φωνητικών τικ.\nDSM-5 Διαγνωστικά κριτήρια-Χρόνια διαταραχή με κινητικά ή φωνητικά τικ\nΈνα ή πολλαπλά κινητικά ή φωνητικά τικ, αλλά όχι και τα δύο.\nΤο ή τα τικ κυμαίνονται σε συχνότητα αλλά επιμένουν για διάστημα άνω του ενός έτους από την πρώτη τους εμφάνιση.\nΔεν πληρούνται κριτήρια για σύνδρομο Tourette.\nDSM-5 Διαγνωστικά κριτήρια-Σύνδρομο Tourette\nΠολλαπλά κινητικά και ένα ή περισσότερα φωνητικά τικ, τα οποία δεν συμβαίνουν κατ’ ανάγκη ταυτόχρονα.\nΤα τικ κυμαίνονται σε συχνότητα, αλλά επιμένουν για διάστημα άνω του ενός έτους από την πρώτη τους εμφάνιση.\nΗ διαταραχή δεν αποδίδεται σε επίδραση ουσίας π.χ. κοκαϊνη ή σε ιατρική ασθένεια, όπως νόσο του Huntington ή μετα-ιογενή εγκεφαλίτιδα.\nΠόσο συχνά είναι τα τικ;\nΟ επιπολασμός, δηλαδή, η συχνότητα των τικ στον πληθυσμό έχει υπολογισθεί σε αρκετές πληθυσμιακές μελέτες. Προκύπτει ότι τα τικ είναι συχνά στη παιδική ηλικία και σε πολλές περιπτώσεις είναι μεμονωμένα και παροδικά. Μεμονωμένα ή παροδικά τικ αναφέρονται στο 11-20% των μαθητών με επικράτηση στα αγόρια. Η πιο πρόσφατη μελέτη που δημοσιεύθηκε το 2011 και προέρχεται από την Ισπανία, αφορούσε ένα τυχαίο δείγμα από 1158 μαθητές. Τικ, επιβεβαιωμένα από νευρολόγο βρέθηκαν στο 16,86% των μαθητών και ήταν συχνότερα σε αγόρια. Σε κέντρα ειδικής εκπαίδευσης τικ βρέθηκαν στο 20,37% των παιδιών.\nΤο Center for Disease Control and Prevention των ΗΠΑ υπολόγισε ότι το σύνδρομο Tourette εμφανίζεται περίπου στο 1 στα 162 παιδιά (0, 6 %, δηλαδή, 6 ανά 1000 με διακύμανση από 4 έως 9 περιπτώσεις ανά 1000) και τα μισά από αυτά τα παιδιά παραμένουν αδιάγνωστα.\nΗ συχνότητα της Διαταραχής με Χρόνια Κινητικά Τικ στα παιδιά σχολικής ηλικίας είναι 3-8 περιπτώσεις ανά 1000. Η συχνότητα της Διαταραχής με Χρόνια Φωνητικά Τικ είναι λιγότερη σταθερή και χρειάζεται περαιτέρω έρευνα. Να σημειωθεί ότι οι περισσότερες περιπτώσεις Χρόνιας Διαταραχής Τικ είναι ελαφρές και τα τικ τείνουν να υποχωρούν κατά την όψιμη εφηβεία.\nΤΙΚ και παράλληλη νοσηρότητα\nΈνας από τους λόγους που η διάγνωση των τικ και ιδίως του συνδρόμου Tourette απασχολεί ιδιαίτερα και συχνά τρομάζει τις οικογένειες μολονότι τα τικ είναι συχνά, τόσο στα νεαρά άτομα, όσο και στο γενικό πληθυσμό, είναι η γενική εντύπωση ότι συχνά τα άτομα αυτά εμφανίζουν παράλληλα και διαταραχές στην ψυχική σφαίρα.\nΗ πραγματικότητα είναι ότι ειδικά το σύνδρομο Tourette είναι ασυνήθιστο να εμφανίζεται μεμονωμένο και συχνά συνοδεύεται από διαταραχές συμπεριφοράς. Επιπλέον, τα προβλήματα συμπεριφοράς είναι αυτά που συνήθως έχουν πολύ μεγαλύτερη επίδραση στην ποιότητα ζωής των παιδιών απ’ ότι τα τικ. Για το λόγο αυτό η σύσταση των ειδικών είναι ότι αφού επιβεβαιωθεί η παρουσία των τικ, θα πρέπει να γίνεται προσπάθεια διάγνωσης πιθανών συνυπαρχουσών ψυχιατρικών διαταραχών διότι αυτές επηρεάζουν κατ’ εξοχήν τη λειτουργικότητα των ατόμων. Επίσης, για τον ίδιο λόγο το σύνδρομο Tourette θεωρείται ως μία νευροψυχιατρική διαταραχή.\nΠιο συγκεκριμένα, έχει βρεθεί ότι περίπου τα μισά παιδιά που εμφανίζουν ΤΙΚ παρουσιάζουν επιπρόσθετα προβλήματα που βρίσκονται στα πλαίσια της Δ**ιαταραχής Ελλειμματικής Προσοχής- Υπερκινητικότητας (ΔΕΠ-Υ)**. Επομένως η πρώτη οδηγία είναι ότι η αξιολόγηση ενός παιδιού με τικ πρέπει να συμπεριλάβει και ερωτήσεις που αφορούν πιθανή διάσπαση προσοχής και υπερκινητικότητα. Ειδικότερα, παιδιά με διάγνωση Χρόνιας Διαταραχής Τικ, ακόμη και αυτά με ελαφρές καταστάσεις, έχουν υψηλότερη πιθανότητα να εμφανίσουν άλλα προβλήματα όπως ΔΕΠ-Υ, διαταρακτική συμπεριφορά και άγχος. Παιδιά με διάγνωση συνδρόμου Tourette, όπως προαναφέρθηκε, έχουν συχνά συμπεριφορικά προβλήματα που μπορεί να είναι πιο σημαντικά για τη πορεία τους και τη ποιότητα ζωής τους από ότι τα τικ. Τα πιο συχνά συνοδά προβλήματα του συνδρόμου Tourette είναι η ΔΕΠ-Υ και η Ιδεοψυχαναγκαστική Διαταραχή. Σε διάφορες μελέτες η ΔΕΠ-Υ έχει αναφερθεί στο 1/3 έως τα 2/3 των παιδιών με σύνδρομο Tourette. Επίσης, το 20 – 50 % των ατόμων που εμφανίζουν σύνδρομο Tourette εμφανίζουν ιδεοψυχαναγκαστική διαταραχή. Άλλα προβλήματα που συνοδεύουν το σύνδρομο Tourette είναι η γενικευμένη αγχώδης διαταραχή, η κατάθλιψη καθώς και η αντιθετική-εναντιωματική διαταραχή.\nΧρειάζεται διαγνωστική διερεύνηση στα παιδιά που εμφανίζουν τικ;\nΤα τικ αναγνωρίζονται από την οικογένεια ή από το παιδίατρο. Η νευρολογική εξέταση από το παιδονευρολόγο είναι σημαντική για επιβεβαίωση και για διαφορική διάγνωση. Μόνον σε πολύ λίγες περιπτώσεις προκύπτουν ερωτήματα που απαιτούν τη διενέργεια περαιτέρω εξετάσεων στο αίμα, μαγνητική τομογραφία εγκεφάλου ή ηλεκτροεγκεφαλογράφημα.\nΕυνόητο είναι πως για τα προβλήματα συμπεριφοράς χρειάζεται η ανάλογη διαγνωστική διερεύνηση από το παιδοψυχίατρο. Τονίζεται ότι η διάγνωση και η αντιμετώπιση των συνοδών αυτών προβλημάτων είναι στην ουσία πολύ σημαντικότερη για τη πορεία των παιδιών από τα τικ. Για το λόγο αυτό, η αναγνώριση των συνοδών προβλημάτων από τον ειδικό και η ενημέρωση των γονέων για την σημασία τους είναι εξαιρετικά σημαντική.\nΠως αντιμετωπίζονται οι διαταραχές που χαρακτηρίζονται από τικ;\nΗ Αμερικάνικη Ακαδημία της Νευρολογίας το 2019 δημοσίευσε οδηγίες για την αντιμετώπιση ατόμων με χρόνια διαταραχή των τικ, όπως επίσης και με σύνδρομο Tourette. Το σκεπτικό και η αναγκαιότητα για αυτή την οδηγία δημιουργήθηκε από το γεγονός ότι ενώ τόσο τα τικ, όσο και το σύνδρομο Tourette εμφανίζονται με μια σταθερή συχνότητα στην παιδική ηλικία, πρόσφατες οδηγίες για την αντιμετώπιση τους δεν υπήρχαν.\nΗ οδηγία αυτή είναι η πρώτη που δημοσίευσε η Αμερικανική Ακαδημία της Νευρολογίας. Προέκυψε από την διεξοδική ανασκόπηση δημοσιεύσεων πάνω στις διαταραχές που εκδηλώνονται με τικ από ομάδα ειδικών από διάφορες ειδικότητες της Ιατρικής, από ψυχολόγους, αλλά και εκπροσώπους των ασθενών.\nΘεραπεύουμε τα τικ;\nΤα τικ μπορεί να προκαλέσουν σωματική ενόχληση, συναισθηματική αναστάτωση, κοινωνικές δυσκολίες και να δημιουργήσουν δυσκολίες στην εκπαίδευση και στις δραστηριότητες του ατόμου. Αν δεν προκύπτει κάποιο από τα παραπάνω προβλήματα τίθεται το ερώτημα αν τα τικ χρειάζεται να αντιμετωπιστούν θεραπευτικά. Η εμπειρία δείχνει ότι οι γονείς των παιδιών που εμφανίζουν τικ προσέρχονται συχνά τρομοκρατημένοι στο ιατρείο, είτε διότι τα τικ είναι εμφανή και τους απασχολεί πως θα αντιδράσει το περιβάλλον στο παιδί, είτε γιατί έχουν διαβάσει για το σύνδρομο Tourette και μέσω διαδικτύου, έχουν έρθει αντιμέτωποι με δύσκολες και σύνθετες καταστάσεις και όχι με τη συνήθη εμφάνιση του προβλήματος η οποία μπορεί να είναι και απλή και σχετικά εύκολη στην αντιμετώπισή της.\nΕπομένως, η πρώτη φροντίδα του ιατρού είναι, αφού αξιολογήσει τον ασθενή, να συζητήσει με τους γονείς την φυσική ιστορία των τικ, όπως αυτή εκτυλίσσεται στην πλειοψηφία των παιδιών. Αναφέρεται λοιπόν στη βιβλιογραφία ότι περίπου το 75% των παιδιών που έχουν παρουσιάσει τικ, μέχρις ότου φτάσουν στην όψιμη εφηβεία, είτε θα έχουν πλήρη υποχώρηση των τικ ή μεγάλη βελτίωση, έτσι ώστε να εμφανίζουν ελάχιστα ή ελαφρά τικ κατά την ενηλικίωση. Στις υπόλοιπες περιπτώσεις τα τικ εμφανίζουν μια χρόνια πορεία με εξάρσεις και υφέσεις.\nΗ τοποθέτηση μας λοιπόν με βάση αυτά τα στοιχεία είναι η εξής: Αν τα τικ δεν ενοχλούν το παιδί ή δεν δημιουργούν κάποια προβλήματα όπως πόνο (π.χ. στον αυχένα από τινάγματα του κεφαλιού), συναισθηματική αναστάτωση ή προβλήματα στην κοινωνική τους ενσωμάτωση, είναι προτιμότερο να τηρηθεί στάση αναμονής, γιατί υπάρχει μεγάλη πιθανότητα τα τικ να υποχωρήσουν.\nΕίναι πολύ σημαντική η υποστήριξη του θεράποντος προς την οικογένεια, διότι οι γονείς πραγματικά τρομάζουν κάθε φορά που επανέρχονται τα τικ ή που εμφανίζονται κάποια καινούργια και φοβούνται για την υγεία του παιδιού τους.\nΣε παιδιά και ενήλικες με σύνδρομο Tourette ή μια χρόνια διαταραχή των τικ πότε πρέπει οι γιατροί και οι ασθενείς να συζητήσουν θεραπεία.\nΤο πρώτο που θα πρέπει να ληφθεί υπόψιν είναι αν τα τικ προκαλούν προβλήματα στην καθημερινή λειτουργικότητα του ατόμου, έτσι ώστε να απαιτείται θεραπευτική παρέμβαση . Είναι πολύ σημαντικό να τονίσουμε ότι λίγη υπομονή και αναμονή είναι μια απολύτως αποδεκτή τοποθέτηση σε περιπτώσεις όπου τα άτομα με τικ ή με σύνδρομο Tourette δεν παρουσιάζουν προβλήματα στην καθημερινή τους λειτουργία και στην κοινωνική τους προσαρμογή.\nΣε παιδιά και ενήλικες με σύνδρομο Tourette ή χρόνια διαταραχή των τικ που χρειάζονται κάποια αγωγή, πως θα αποφασίσουμε μεταξύ των υπαρχουσών θεραπειών, δηλαδή με ποια σειρά θα δοθούν τα φάρμακα ή θα παρασχεθούν άλλες θεραπείες και ποιος θα είναι ο καλύτερος συνδυασμός;\nΠριν 20 χρόνια η σειρά των συστάσεών μας για την αντιμετώπιση των τικ και του συνδρόμου Tourette ήταν τελείως διαφορετική απ’ ό,τι είναι σήμερα . Η σημερινή μας αντιμετώπιση στηρίζεται σε μελέτες, οι οποίες έχουν γίνει σχετικά με φάρμακα, αλλά και με ψυχολογικές παρεμβάσεις τελείως εξειδικευμένες για την αντιμετώπιση των τικ και το σύνδρομο Tourette. Σήμερα, οι εξειδικευμένες ψυχολογικές παρεμβάσεις που αναφέρονται παρακάτω προτείνονται όλο και συχνότερα από το παιδονευρολόγο και φαίνεται να είναι προτιμητέες σε σχέση με τα φάρμακα, τα οποία έχουν απλώς κατασταλτική και όχι θεραπευτική επίδραση πάνω στα τικ.\nΣήμερα λοιπόν η πρώτη σύσταση στην οποία προβαίνουμε στις περιπτώσεις αυτές είναι η συμπεριφορική θεραπεία που ονομάζεται CBIT (Comprehensive Behavior Intervention for Tics), καθώς έχει δειχθεί ότι ο τύπος αυτός της ψυχολογική παρέμβασης είναι εξίσου αποτελεσματικός με τα φάρμακα. Η θεραπεία αυτή παρέχεται από ψυχολόγους, οι οποίοι είναι ειδικά εκπαιδευμένοι σε αυτήν. Έχει δειχθεί ότι η CBIT είναι πιο αποτελεσματική στην αντιμετώπιση των τικ από άλλες ψυχοπαιδαγωγικές ή υποστηρικτικές ψυχολογικές παρεμβάσεις.\nΤα άτομα που έχουν τικ εκπαιδεύονται στο να τροποποιούν τις αντιδράσεις τους όταν έχουν την τάση ή την ανάγκη να κάνουν τικ. Μαθαίνουν να αντιλαμβάνονται τα τικ τους και να παρακολουθούν την ενδόμυχη τάση τους να τα εκτελέσουν. Για παράδειγμα, το άτομο εκπαιδεύεται έτσι ώστε όταν αισθάνεται τη τάση ή την επιθυμία να κάνει τικ να αντιδρά με μια εκούσια συμπεριφορά, η οποία είναι φυσιολογικά ασυμβίβαστη με το τικ. Για παράδειγμα, πολλά άτομα που κάνουν ένα συνηθισμένο τικ όπως είναι η απότομη ανύψωση του ώμου, περιγράφουν ότι της ακούσιας αυτής κίνησης προηγείται κάτι σαν κνησμός ή ενόχληση στον ώμο που τους κάνει να σηκώσουν τον ώμο τους κατ’ επανάληψη. Τα άτομα με το συγκεκριμένο τικ εκπαιδεύονται να συγκεντρώσουν τη προσοχή τους πάνω σε αυτό το προειδοποιητικό σημείο και όταν τους συμβαίνει να σφίγγουν εκούσια τον ώμο τους και να τον σπρώχνουν προς τα κάτω. Τούτο διότι όταν σπρώχνουν τον ώμο προς τα κάτω είναι αδύνατον την ίδια ώρα να τον ανασηκώσουν και έτσι ελέγχεται με μία εκούσια κίνηση το τικ μέχρις ότου η ανάγκη για ανύψωση του ώμου να περάσει.\nΣε περιπτώσεις που τα άτομα έχουν φωνητικά τικ η ανταγωνιστική ανταπόκριση του ατόμου που εκπαιδεύεται είναι να κάνει μια αργή και ελεγχόμενη εκπνοή. Επομένως, αν το άτομο νοιώσει την έντονη επιθυμία να βγάλει έναν ήχο εκπαιδεύεται στο να βγάλει μια αργή ελεγχόμενη αναπνοή με το στόμα ανοιχτό ή μια σειρά από αναπνοές μέχρις ότου σταματήσει η τάση του να παράγει το φωνητικό τικ. Εφόσον η θεραπεία αυτή διδαχθεί σωστά από τον ειδικά εκπαιδευμένο ψυχολόγο μπορεί να είναι πάρα πολύ αποτελεσματική. Συνήθως απαιτούνται τουλάχιστον 8 ωριαίες συνεδρίες ειδικής ψυχολογικής παρέμβασης μέσα σε διάστημα 10 εβδομάδων και πολύ συστηματική δουλειά του θεραπευτή και του ασθενούς.\nΣτα πλαίσια του CBIT επίσης διδάσκονται μέθοδοι χαλάρωσης και αναζητούνται παράγοντες περιβαλλοντικοί που μπορεί να επηρεάσουν τη σοβαρότητα των τικ με στόχο την ανάπτυξη στρατηγικών προς αντιμετώπιση αυτών των παραγόντων. Για παράδειγμα ο ψυχολόγος προσπαθεί να βρει ποιες είναι οι σκέψεις του ατόμου γύρω από τα τικ, ποιος είναι γύρω τους την ώρα που τα κάνουν, εάν υπάρχει στρες κλπ.\nΌσον αφορά τα φάρμακα υπάρχουν κάποιες οδηγίες που στηρίζονται πάνω σε λίγες και με μικρό αριθμό ασθενών μελέτες.Τα φάρμακα τα οποία έχουν πιο πολύ μελετηθεί για την αντιμετώπιση των τικ είναι οι Αναστολείς της Ντοπαμίνης, οι Α2 Αδρενεργικοι Συναγωνιστές και φάρμακα που δεν ανήκουν στις προηγούμενες δύο κατηγορίες. Η συνήθης τακτική σήμερα είναι να ξεκινήσουμε με την δεύτερη κατηγορία φαρμάκων.\nΑ2 Αδρενεργικοι Συναγωνιστές\nΔύο φάρμακα της κατηγορίας αυτής χρησιμοποιούμε, τη γκουανφασίνη και τη κλονιδίνη. Συνήθως ξεκινούμε με τη κλονιδίνη η οποία φαίνεται να έχει λιγότερες ανεπιθύμητες ενέργειες από άλλα φάρμακα. Η χορήγηση του φαρμάκου γίνεται με προσοχή γιατί μπορεί να χαμηλώσει την αρτηριακή πίεση. Δίνονται πολύ ακριβείς οδηγίες προς τους γονείς για το πώς θα βάλουν και ειδικά πως θα αφαιρέσουν το φάρμακο, καθώς η απότομη αφαίρεση του μπορεί να προκαλέσει απότομη άνοδο της αρτηριακής πίεσης. Ένα από τα προβλήματα που εμφανίζονται εκτός από προβλήματα στο καρδιαγγειακό σύστημα είναι η υπνηλία. Ειδικά σε παιδιά που εμφανίζουν παράλληλα διαταραχή ελλειμματικής προσοχής και υπερκινητικότητα, το φάρμακο αυτό μπορεί να προσφέρει σημαντική ανακούφιση και στα συνοδά αυτά συμπτώματα. Υπάρχει η αυστηρή σύσταση να μην γίνεται ποτέ απότομη διακοπή ενός φαρμάκου αυτής της κατηγορίας γιατί μπορεί να προκληθεί αντιδραστική υπέρταση.\nΑναστολείς της Ντοπαμίνης\nΤα φάρμακα αυτά ανήκουν στη κατηγορία των αντιψυχωσικών, τυπικών και ατύπων. Δίνονται πάντοτε σε πολύ μικρές δόσεις οι οποίες ναι μεν επηρεάζουν τα τικ αλλά απέχουν πολύ από τις αντιψυχωσικές δοσολογίες . Για το λόγο αυτό είναι πάντοτε σημαντικό να ενημερώνονται οι οικογένειες και οι ασθενείς ότι δεν δίνουμε ένα φάρμακο της κατηγορίας αυτής γιατί έχουμε ψύχωση, αλλά γιατί σε πολύ μικρές δοσολογίες, πολύ κάτω των αντιψυχωσικών δοσολογιών, τα φάρμακα αυτά είναι αποτελεσματικά για τα τικ. Τη σημερινή εποχή τα άτυπα αντιψυχωσικά (ρισπεριδόνη, αριπιπραζόλη, ολανζαπίνη, κ.ά.) χρησιμοποιούνται συχνότερα από τα τυπικά αντιψυχωσικά (αλοπεριδόλη, πιμοζίδη, κ.ά.) Τα φάρμακα είναι αποτελεσματικά, χρειάζεται όμως μια πολύ συστηματική και προσεκτική παρακολούθηση έτσι ώστε να αποφευχθούν βραχυπρόθεσμες και μακροπρόθεσμες ανεπιθύμητες ενέργειες. Για παράδειγμα μας ενδιαφέρει πάρα πολύ να έχουμε παρακολούθηση του ΗΚΓ όταν δίνουμε πιμοζίδη. Επίσης όταν δίνουμε ρισπεριδόνη, αλοπεριδόλη ή αριπιραζόλη μας ενδιαφέρει πολύ η αύξηση του βάρους σώματος. Επίσης, η σύσταση είναι να δίνονται τα φάρμακα αυτά για μικρά χρονικά διαστήματα, σε μικρές δοσολογίες και να διακόπτονται όταν υποχωρούν τα τικ. Ο λόγος είναι ότι έτσι αποφεύγονται βραχυπρόθεσμες και μακροπρόθεσμες ανεπιθύμητες ενέργειες όπως αυτές που προαναφέραμε, αλλά και άλλες όπως είναι η όψιμη δυσκινησία, ο παρκινσονισμός και άλλα. Είναι αναγκαίο επομένως να εξετάζονται συστηματικά οι ασθενείς ανά μήνα για τους πρώτους τρείς μήνες και κατόπιν μια φορά κάθε τρεις μήνες κατά τον πρώτο χρόνο.\nΧρησιμοποιούνται και άλλες φαρμακευτικές ουσίες όπως η τετραμπεναζίνη ή βενζοδιαζεπίνες όπως η κλοναζεπάμη.\nΣε εφήβους και ενήλικες μπορεί να χρησιμοποιηθεί αλαντική τοξίνη για τα τικ και υπάρχουν πολλές εργασίες οι οποίες δείχνουν την αποτελεσματικότητα και την ασφάλεια του φαρμάκου αυτού σε όλες τις ηλικίες. Ειδικά για άτομα τα οποία έχουν απλά κινητικά τικ εστιασμένα στο πρόσωπο ή στον λαιμό, η αλαντική τοξίνη φαίνεται να είναι ιδιαίτερως αποτελεσματική γιατί στοχεύει στο συγκεκριμένο τικ και δεν υπάρχουν συστηματικές ανεπιθύμητες ενέργειες . Οι εγχύσεις αλαντικής τοξίνης χρειάζονται να επαναλαμβάνονται κάθε τρεις με τέσσερεις μήνες. Οι πιθανές ανεπιθύμητες ενέργειες που μπορεί να εμφανιστούν όπως, αδυναμία στα σημεία έγχυσης ή υποφωνία είναι όλες παροδικές.\nΆλλες φαρμακευτικές ουσίες έχουν δοκιμαστεί για τα τικ όπως για παράδειγμα η τοπιραμάτη. Αυτή είναι ένα αντιεπιληπτικό φάρμακο το οποίο έχει βρεθεί να είναι αποτελεσματικό σε άτομα που έχουν ήπια τικ και δεν είχαν ικανοποίηση από άλλες θεραπείες. Οι ανεπιθύμητες ενέργειες του φαρμάκου αυτού είναι η υπνηλία, η απώλεια βάρους, προβλήματα στο λόγο, ως επίσης και αύξηση του κινδύνου για νεφρολιθίαση.\nΣύμφωνα με το ρεύμα που υπάρχει για τη χρήση φαρμάκων που στηρίζονται στην κάνναβη έτσι και στα τικ και στο σύνδρομο Tourette αρκετοί ασθενείς χρησιμοποιούν κάνναβη σαν αυτοθεραπεία. Υπάρχουν περιορισμένα δεδομένα για την αποτελεσματικότητα του THC στα τικ σε σχέση με το placebo (εικονικό φάρμακο) και πρέπει να τονισθεί ότι υπάρχει αυξημένος κίνδυνος για βραχυπρόθεσμες ανεπιθύμητες ενέργειες όπως ζάλη, ξηροστομία και κόπωση. Τα φάρμακα αυτά θα πρέπει να αποφεύγονται σε παιδιά και εφήβους, όχι μόνο γιατί δεν υπάρχει επιστημονική τεκμηρίωση, αλλά και γιατί τα δεδομένα δείχνουν κινδύνους για τη χρήση τους σε εφήβους και πιθανότατα άσχημες επιδράσεις, τόσο στο γνωστικό επίπεδο, όσο και στο συναίσθημα. Επίσης δεν θα πρέπει να χρησιμοποιούνται σε γυναίκες που μπορεί να μείνουν έγκυες ή οι οποίες θηλάζουν ή σε ασθενείς που έχουν ψύχωση.\nΣε πολύ δύσκολες περιπτώσεις με πολύ σοβαρά τικ ή βαρύ σύνδρομο Tourette υπάρχει μια νευροχειρουργική παρέμβαση που ονομάζεται DBS, η οποία μπορεί να είναι πάρα πολύ αποτελεσματική. Η ένδειξη για τη χρησιμοποίηση της μεθόδου αυτής δίδεται μετά από διεξοδικό έλεγχο από πολλές ειδικότητες.


ΜΟΤΣΙΟΛΑΣ ΣΙΔΕΡΗΣ: Οι εγκύκλιοι Ειδικής Αγωγής θα εκδοθούν την επόμενη εβδομάδα\nΟι εγκύκλιοι Ειδικής Αγωγής θα εκδοθούν την επόμενη εβδομάδα\nΤην επόμενη εβδομάδα (από 11/8) θα εκδοθούν οι εγκύκλιοι πρόσληψης αναπληρωτών Ειδικής Αγωγής (Εκπαιδευτικών-Ε.Ε.Π/Ε.Β.Π.)\nΣύμφωνα με ενημέρωση που είχαμε σήμερα, Τετάρτη 6 Αυγούστου 2014, από το Υπουργείο Παιδείας, οι εγκύκλιοι πρόσληψης αναπληρωτών Ειδικής Αγωγής, εκπαιδευτικών, Ειδικού Εκπαιδευτικού Προσωπικού(Ε.Ε.Π) & Ειδικού Βοηθητικού Προσωπικού(Ε.Β.Π) θα εκδοθούν, αν όλα πάνε κατ ευχήν, την εβδομάδα που μας έρχεται.\nΑυτή τη στιγμή ολοκληρώνονται οι Υπουργικές Αποφάσεις και θα προωθηθούν προς λήψη Φ.Ε.Κ. Ακολούθως θα εκδοθούν οι εγκύκλιοι πρόσληψης.\nΣτην Υπουργική Απόφαση για το Ε.Ε.Π/Ε.Β.Π, η οποία ήταν να λάβει Φ.Ε.Κ από την προηγούμενη εβδομάδα, διαπιστώθηκαν κάποια προβλήματα και οι αρμόδιοι προέβησαν σε εκ νέου επεξεργασία αυτής, η οποία και περατώνεται εντός ολίγου.\nBy Μοτσιόλας Σιδέρης στις 6:55 μ.μ.


26|03|2022 | 9:27\nΗ πιο αισιόδοξη εικόνα στις παρελάσεις και στις εκδηλώσεις για την 25η Μαρτίου και στις λειτουργίες για τον Ευαγγελισμό της Θεοτόκου ήταν εκείνη του λαού, που συμμετείχε ολόψυχα, με χαρά, με συγκίνηση και αισιοδοξία.\nΟ λαός μας είναι εκείνος που εγγυάται τη συνέχιση της Ιστορίας μας, την επιβίωση του έθνους και τη συνέχιση του πολιτισμού μας. Ο λαός είναι εκείνος που τροφοδοτεί το κράτος με πόρους για να εξασφαλίζει κι αυτό με τη σειρά του την εδαφική ακεραιότητα και την ασφάλεια της χώρας. Ο λαός είναι το μεγαλύτερο και ισχυρότερο όπλο που διαθέτει το οπλοστάσιό μας. Χωρίς τη λαϊκή βούληση, τίποτε δεν μπορεί να επιτευχθεί.\nΗ 25η Μαρτίου είναι μια γιορτή πάνδημη. Δεν ανήκει στην αποκαλούμενη «ελίτ», η οποία δείχνει με κάθε τρόπο την απόστασή της από το λαϊκό αίσθημα. Οι Ελληνες επιθυμούν να διαμορφώνουν κάθε χρόνο τις εκδηλώσεις με τον παλμό τους και την ηχηρή και δυναμική συμμετοχή τους.\nΚαι χθες άπαντες διαπίστωσαν ότι η κοινωνία ανυπομονούσε να γίνουν οι παρελάσεις και όλες οι άλλες εκδηλώσεις για την επέτειο της Εθνεγερσίας. Δύο χρόνια παρανοϊκών, αχρείαστων και -καθώς αποδείχθηκε- άχρηστων περιοριστικών μέτρων στέρησαν από τους πολίτες την ευκαιρία να βιώσουν αυτό το ιδιαίτερο αίσθημα που πάντοτε προκαλεί η θύμηση του ξεσπάσματος της Εθνεγερσίας. Και γι’ αυτόν τον λόγο η λαϊκή συμμετοχή σε όλες τις παρελάσεις (τη μεγάλη στρατιωτική και τις μαθητικές) ήταν μεγάλη και έντονη.\nΟ πατριωτισμός των Ελλήνων δεν κάμπτεται ούτε με τα εθνομηδενιστικά φληναφήματα, που αναπαράγονται διαρκώς από πολιτικούς και δημοσιολογούντες, ούτε με πανδημίες. Με αυτή την αγάπη για την πατρίδα και το έθνος και με την πίστη στον Χριστό πορευόμαστε. Αυτοί ήταν οι οδηγοί μας στο παρελθόν, αυτοί παραμένουν στο παρόν και θα υπάρχουν και στο μέλλον.\nΗ 25η Μαρτίου συμβολίζει την απεριόριστη δύναμη του υπέρτατου αγαθού, της ελευθερίας, και θα εορτάζεται για όσο θα υπάρχουν Ελληνες!


H Εύα Μπάση πιο σέξυ από ποτέ-Πού πήγε; – TVnea.gr\nΗ Εύα Μπάση νυχτοπερπάτησε και αναστάτωσε κόσμο.\nΗ πρώην παίκτρια το φετινού My Style Rocks έκανε νυχτερινή έξοδο και κυριολεκτικά μαγνήτισε τα βλέμματα με την σέξυ εμφάνισή της. Φορώντας ένα κόκκινο φόρεμα, επισκέφθηκε το ΥΤΟΝ, το νυχτερινό κέντρο που εμφανίζεται ο Νίκος Βέρτης και διασκέδασε με τα τραγούδια του.\nΗ ίδια έδειχνε απαστράπτουσα και απόλυτα θελκτική μέσα στο κατακόκκινο φόρεμά της, το οποίο συνδύασε με ψηλοτάκουνα μαύρα πέδιλα. Τα μαλλιά της ήταν ίσια, ενώ το κόκκινο κραγιόν της συμπλήρωνε την αμιγώς θηλυκή της εμφάνιση.\nΠόζαρε στον φωτογραφικό φακό, χαρίζοντάς του το χαμόγελό της και στη συνέχεια πέρασε στον χώρο, κάθισε στο τραπέζι της και ξεκίνησε η βραδιά της. Τελευταίως, η Εύα πραγματοποιεί αρκετές νυχτερινές εξόδους και μάλλον η διασκέδαση είναι κάτι που την αφορά.


Προσδεθείτε! Η Ευρώπη σε περίοδο αναταράξεων – Μεταρρύθμιση\nΗ Κίνα και η Ρωσία έχουν ένα πλούσιο ιστορικό παρελθόν, στο οποίο χρειάστηκε να αφιερώσουμε μεγάλο μέρος των προηγούμενων άρθρων μας για να εντοπίσουμε μερικά στοιχεία της ταυτότητάς τους που παίζουν καταλυτικό ρόλο σε σχέση με τη σημερινή τους θέση στον κόσμο και τις μεταξύ τους ισορροπίες. Οι ΗΠΑ πάλι με το συγκριτικά πρόσφατο παρελθόν τους μας έδωσαν την ευκαιρία να ψηλαφίσουμε εν συντομία στοιχεία της δικής τους ταυτότητας. Η Ευρωπαϊκή Ενωση, για την οποία συζητούμε σήμερα, είναι πολύπλοκη περίπτωση και μοναδική. Οχι μόνο γιατί αποτελείται από πολλές και διαφορετικές εθνικές οντότητες, αλλά και γιατί αμφισβητείται η ύπαρξη μιας ενιαίας ευρωπαϊκής ταυτότητας. Οπως επίσης γιατί η ταυτότητά της δεν υπάρχει ακόμη. Ωστόσο, η άποψη του προέδρου Ντελόρ πιστεύουμε ότι είναι επαρκής για να υποστηρίξουμε το αντίθετο. Υπάρχει ευρωπαϊκή ταυτότητα σε εξέλιξη που καθορίζεται, πάντα κατά Ντελόρ, ως εξής. «Από την πλούσια ιστορική κληρονομιά μας. Από την αρχαία Ελλάδα – που μας κληροδότησε τη Δημοκρατία – στον νόμο της αρχαίας Ρώμης. Από την αρχαία φιλοσοφία στις ιουδαιο-χριστιανικές θρησκείες. Από τον Διαφωτισμό στα σύγχρονα φιλοσοφικά ρεύματα…».\nΗ νεαρή, μόλις 60 ετών Ενωση, δημιούργημα της μεταπολεμικής τάξης πραγμάτων, και έπειτα από μια περίοδο εκπληκτικών επιτευγμάτων, βρίσκεται σήμερα σε κατάσταση κρίσης. Οι αιτίες της κρίσης που απειλούν ακόμη και την ύπαρξή της είναι πολλές. Ας δούμε κάποιες από αυτές.\n1. Θεσμικές. Η ΟΝΕ απεδείχθη ατελής. Η τραπεζική ευστάθεια δεν έχει επιτευχθεί στην ολότητά της. Ο ρόλος των κοινοτικών οργάνων υποβαθμίζεται, με τη διακυβερνητική μέθοδο να παραγκωνίζει την κοινοτική. Στο βάθος κρύβεται η αδυναμία να αποδεχτεί μεγάλο μέρος της κοινωνίας την εκχώρηση μέρους της εθνικής της κυριαρχίας σε υπερεθνικό όργανο. Ομως αυτή η εκχώρηση είναι η βάση της κοινοτικής ύπαρξης και δράσης και η προϋπόθεση για την ολοκλήρωση του εγχειρήματος που διασφάλισε την Ειρήνη και την ευημερία, το κοινωνικό κράτος και το όραμα των πατέρων της για μια «όλο και περισσότερη Ευρώπη». Σε μια ήπειρο που εκτός από όλα τα θετικά και τα αρνητικά της, μετέφερε τις πολεμικές συγκρούσεις μεταξύ των λαών της από τα πεδία των μαχών στο τραπέζι διαπραγμάτευσης του Ευρωπαϊκού Συμβουλίου και των ευρωπαϊκών θεσμών.\nΗ άνοδος του νεο-εθνικισμού\n2. Πολιτικές. Ο άνοδος του νεο-εθνικισμού και η αναθεωρητική πολιτική των ΗΠΑ οδηγούν τη Μ. Βρετανία στην έξοδο και στον διαφαινόμενο εμπορικό πόλεμο μεταξύ ΗΠΑ, Κίνας και ΕΕ. Και όλοι γνωρίζομε πού οδήγησαν στο παρελθόν τέτοιου είδους «πόλεμοι». Οπως και τις επιπτώσεις από τη χωρίς κανόνες παγκοσμιοποίηση. Επίσης δεν μπόρεσε να μεταδώσει τη φιλοσοφία της στους λαούς και στους νέους. Ο στεγνός πολιτικός λόγος, στερημένος από τα στοιχεία που συνεγείρουν τα συναισθήματα που ονομάζονται ευρωπαϊκές αξίες, μοιάζει αδύναμος να ανταποκριθεί στον λεγόμενο λαϊκιστικό λόγο. Αλλά και στην προπαγάνδα για μια Ευρώπη των Εθνών που προέρχεται από την αξιοποίηση της κυβερνοψυχολογικής χειραγώγησης με τη συνδρομή των fake news και την αξιοποίηση των κοινωνικών δικτύων από τους εχθρούς της Ενωσης.\n3. Οικονομικές. Ενώ το βιοτικό επίπεδο όλων των λαών ανέβηκε δραματικά, ακόμη και σε χώρες που έζησαν την μπότα και την εξαθλίωση από κάθε είδους ολοκληρωτισμούς, δεν μπόρεσε ή δεν θέλησε να ελέγξει τη συγκέντρωση του πλούτου σε όλο και λιγότερα χέρια. Φαινόμενο διεθνές στη φάση αυτή της αντιπαραγωγικής οικονομίας της σκιώδους τραπεζικής. Ο βασικότερος όμως κίνδυνος είναι η αδυναμία ή η άρνηση μεταφοράς κεφαλαίων από τον Βορρά στον Νότο της Ευρώπης.\n4. Αίσθημα ασφάλειας. Για λόγους γνωστούς οι νικήτριες δυνάμεις του πολέμου και ο Ψυχρός Πόλεμος, αλλά και οι κατεστραμμένες οικονομίες των εμπολέμων στέρησαν τη δυνατότητα από τους Ευρωπαίους να δημιουργήσουν έναν δικό τους αξιόπιστο αμυντικό μηχανισμό. Ετσι, ώστε οι ΗΠΑ που ηγούνται αυτού του σχηματισμού να έχουν αποφασιστικό ρόλο στο σύνολο της ΕΕ. Που ενισχύθηκε από την προσχώρηση των χωρών της Κεντρικής και της Ανατολικής Ευρώπης, όπως οι Βαλτικές χώρες, η Πολωνία και η Φινλανδία, που «κρύφτηκαν» στη θερμή αγκαλιά του ΝΑΤΟ. Η αποτυχία στο να δοθεί κοινή ευρωπαϊκή απάντηση στο πρόβλημα της μετανάστευσης και στο οργανωμένο έγκλημα συσκότισε τις σημαντικές πολιτικές που έχουν με τα χρόνια νομοθετηθεί στο πλαίσιο της ΕΕ.\nΤα δύο ακραία σενάρια\nΑυτά και πολλά άλλα είναι και ήταν γνωστά στις πολιτικές ηγεσίες της Ευρώπης. Και με αφορμή την κρίση του 2007, τον κίνδυνο της αποσύνθεσης της ΟΝΕ και το Μεταναστευτικό, οι Ευρωπαίοι αποφάσισαν να δράσουν. Είναι γνωστές οι δράσεις που έχει προτείνει η Ευρωπαϊκή Επιτροπή με τη Λευκή Βίβλο. Δεν είναι γνωστό πώς θα υλοποιηθούν όλα τα μέτρα και αν υπάρχουν χρόνος, διάθεση και χρήμα.\nΤα σενάρια, μεταξύ των πολλών, σχετικά με την εξέλιξη των ευρωπαϊκών θεμάτων που επιλέγουμε να παρουσιάσουμε είναι τα δύο ακραία.\n1. Το καλό σενάριο. Οι μεταρρυθμίσεις που προβλέπονται για τη σταθεροποίηση της ΟΝΕ, την επέκταση της εσωτερικής αγοράς στους τομείς της ενέργειας, της ψηφιακής αγοράς κτλ., την κοινωνική Ευρώπη, την ασφάλεια και την άμυνα, την τιθάσευση της παγκοσμιοποίησης, θα πραγματοποιηθούν σύμφωνα με το χρονοδιάγραμμα και θα εξευρεθούν οι απαραίτητοι πόροι. Ενα σημαντικό βήμα προς την «όλο και περισσότερη Ευρώπη» θα έχει επιτευχθεί.\n2. Το κακό σενάριο. Ο πρόεδρος Τραμπ και η διοίκησή του στοχοποιούν την Κίνα και την ΕΕ. Στην πραγματικότητα, το πρόβλημα του προέδρου δεν είναι η ΕΕ, την οποία αγνοεί και σχεδόν περιφρονεί, αλλά η Γερμανία. Μην ξεχνάμε ότι αν η Ενωση έχει ένα μικρό έστω πλεόνασμα του ισοζυγίου εμπορικών συναλλαγών, αυτό οφείλεται στο μεγάλο γερμανικό πλεόνασμα. Παράλληλα αυτό το πλεόνασμα έχει δημιουργηθεί και στο εσωτερικό της Ενωσης, με αποτέλεσμα να υπάρχει μια επικίνδυνη ανισορροπία εντός ΕΕ με εκρηκτικό κοινωνικό αντίκτυπο. Ωστόσο αν συρρικνωθεί υπερβολικά το γερμανικό πλεόνασμα θα κινδυνεύσει το ίδιο το ευρωπαϊκό εγχείρημα. Και όχι μόνο το ευρώ.\nΜπορείτε να φανταστείτε μια Ευρώπη χωρίς τα χρηματοδοτικά εργαλεία που υφίστανται, με διαβατήρια στα σύνορα, χωρίς ενιαία φωνή στους διεθνείς οργανισμούς, και στηριγμένη στις επί μέρους εθνικές ταυτότητες της εποχής της Συνθήκης της Βεστφαλίας; Εγώ όχι. Ομως πολλοί εντός και εκτός Ευρώπης μπορούν και εργάζονται για αυτή την εξέλιξη. Ας τους εμποδίσουμε συνειδητοποιώντας τον κίνδυνο και αντιδρώντας όπως μπορούμε.


Επιδιόρθωση: Το PVP.net Perner Kernel σταμάτησε να λειτουργεί\nΠολλοί παίκτες του League of Legends συναντούν αυτό το πρόβλημα όπου ο πελάτης του παιχνιδιού αρνείται να ανοίξει λόγω του σφάλματος "PVP.net Patcher Kernel σταμάτησε να λειτουργεί". Η επανεγκατάσταση ολόκληρου του παιχνιδιού δεν λειτουργεί επίσης.\nΟ λόγος για τον οποίο παρουσιάζεται αυτό το σφάλμα είναι ότι ο πελάτης δεν λαμβάνει την κατάλληλη άδεια για την εκτέλεση των λειτουργιών του. Εάν δεν εκτελείτε τον πελάτη ως διαχειριστής, θα εμφανιστεί ένα σφάλμα. Επιπλέον, το σφάλμα μπορεί επίσης να προκύψει εάν κάποια από τα αρχεία ενημέρωσης κώδικα του παιχνιδιού είναι κατεστραμμένα. Αυτό συμβαίνει πολύ τυχαία και δεν υπάρχουν ειδικές προϋποθέσεις για αυτό.\nΛύση 1: Εκτέλεση του προγράμματος ως διαχειριστής\nΗ ευκολότερη λύση για αυτό το πρόβλημα είναι η εκτέλεση του παιχνιδιού ως διαχειριστής. Όταν παραχωρείτε πρόσβαση σε διαχειριστή εφαρμογών, εκτελεί τις λειτουργίες της χωρίς κανένα εμπόδιο και ξεπερνά όλα αυτά τα τείχη προστασίας και άλλους ελέγχους που εκτελούνται από το σύστημα όταν εκτελείται σε κανονική λειτουργία. Θα πρέπει να ελέγξετε αν το πρόβλημα εξαφανίζεται σε λειτουργία διαχειριστή. Εάν συμβαίνει αυτό, μπορούμε να αλλάξουμε τις ιδιότητες του πελάτη ώστε να εκτελείται πάντα σε λειτουργία διαχειριστή.\nΚάντε δεξί κλικ στην εφαρμογή και επιλέξτε " Εκτέλεση ως διαχειριστής ".\nΕάν το πρόβλημα εξαφανιστεί, συνεχίστε με τη λύση.\nΚάντε δεξί κλικ στην εφαρμογή και επιλέξτε " Ιδιότητες ".\nΜεταβείτε στην καρτέλα Συμβατότητα και επιλέξτε την επιλογή " Εκτέλεση αυτού του προγράμματος ως διαχειριστή " που υπάρχει στο εγγύς άκρο του παραθύρου.\nΠατήστε Εφαρμογή για αποθήκευση αλλαγών και έξοδο.\nΛύση 2: Τερματισμός του προγράμματος\nΈνας άλλος γρήγορος τρόπος αντιμετώπισης που λειτούργησε για πολλούς χρήστες ήταν να τερματίσει το πρόγραμμα χρησιμοποιώντας τη διαχείριση εργασιών και να το ξεκινήσει. Όταν τερματίζετε ένα πρόγραμμα, το πρόγραμμα κλείνει τα πάντα και αγνοεί επίσης τα δεδομένα που έχει αποθηκεύσει στη μνήμη. Αφού τερματίσετε το πρόγραμμα, ξεκινήστε το με δικαιώματα διαχειριστή και ελέγξτε αν αυτό λύνει το πρόβλημα.\nΠατήστε Windows + R , πληκτρολογήστε " taskmgr " στο πλαίσιο διαλόγου και πατήστε Enter.\nΜόλις βρεθείτε στο task manager, αναζητήστε τις διαδικασίες του League of Legends. Βεβαιωθείτε ότι έχετε τερματίσει όλη την επεξεργασία κάνοντας δεξί κλικ στη διαδικασία και επιλέγοντας " Τέλος εργασίας ".\nΕκτελέστε ξανά τη λύση 1 και ελέγξτε αν το πρόβλημα λύθηκε.\nΛύση 3: Κατάργηση αρχείων ενημέρωσης κώδικα παιχνιδιών\nΕάν οι παραπάνω δύο μέθοδοι δεν λειτουργούν, μπορούμε να προσπαθήσουμε να αφαιρέσουμε μερικά αρχεία ενημέρωσης παιχνιδιών του League of Legends. Είναι πιθανό τα αρχεία ενημέρωσης κώδικα του παιχνιδιού να είναι κατεστραμμένα ή να υπάρχει πρόβλημα στη διαμόρφωσή τους. Όταν καταργούμε τα αρχεία ενημέρωσης παιχνιδιών, η εφαρμογή θα τα κατεβάσει αυτόματα ξανά και θα αντικαταστήσει τον κενό χώρο που μόλις δημιουργήσαμε. Αργότερα μπορείτε να εφαρμόσετε τη λύση 1 και να ελέγξετε αν το πρόβλημα λύθηκε.\nΜεταβείτε στον κατάλογο όπου είναι εγκατεστημένο το League of Legends στον υπολογιστή σας. Όταν είστε εκεί, ανοίξτε το φάκελο " RADS ".\nΜόλις φτάσετε στο RADS, ακολουθήστε την ακόλουθη διαδρομή:\nέργα> lol_air_client> κυκλοφορίες> "Επιλογή του πιο πρόσφατου φακέλου"\nΔιαγράψτε τα αρχεία " S_OK " και " releasemanifest "\nΤώρα ανοίξτε το φάκελο " Ανάπτυξη " και διαγράψτε τα αρχεία " ιδιότητες ", " META-INF ", " αρχεία καταγραφής " και " LoLClient.exe "\nΕπανεκκινήστε τον υπολογιστή σας και ελέγξτε αν το πρόβλημα


Γ. Καλαφατάκης: «Μεγαλύτερη και από ότι αναμενόταν η επιτυχία του ΕΚΟ All Star Game ‘18» – Infobasket\nΓ. Καλαφατάκης: «Μεγαλύτερη και από ότι αναμενόταν η επιτυχία του ΕΚΟ All Star Game ‘18»\n16/02/2018 infobasket ALL STAR GAME, ΓΙΩΡΓΟΣ ΚΑΛΑΦΑΤΑΚΗΣ\n«Είμαι πολύ ευχαριστημένος, γιατί έγινε μια προσπάθεια για το καλό του μπάσκετ, το φίλαθλο κοινό ευχαριστήθηκε την γιορτή και η ΕΚΟ είχε ανταποδοτικά οφέλη», τονίζει ο Γιώργος Καλαφατάκης, προπονητής μπάσκετ, παλαίμαχος παίκτης και την τελευταία διετία Υπεύθυνος Αθλητικών Δραστηριοτήτων του Ομίλου ΕΛΠΕ, κάνοντας τον απολογισμό του ΕΚΟ All Star Game ’18, το οποίο πραγματοποιήθηκε στην Πάτρα το διήμερο 10-11 του μηνός. «Η επιστροφή του All Star Game στέφθηκε με μεγαλύτερη επιτυχία από ότι αναμενόταν», επισήμανε ο Καλαφατάκης και υπογράμμισε ότι: «Μικροί και μεγάλοι φίλοι του αθλήματος έδειξαν ότι περίμεναν με λαχτάρα την επιστροφή του θεσμού».\nΩς άνθρωπος του μπάσκετ πως αξιολογείς την επιστροφή του All Star Game;\n«Το All Star Game είχε λείψει από την Ελλάδα. Ήταν αναγκαία η επιστροφή του, γιατί είναι μια γιορτή για το μπάσκετ. Έχω πάρει μέρος σε All Star ως προπονητής και παλαίμαχος μπασκετμπολίστας. Είχα συμμετάσχει στο τελευταίο All Star Game πριν την διακοπή του, το 2014 στα Χανιά. Θεωρώ ότι η επιστροφή του στέφθηκε με μεγάλη επιτυχία, μεγαλύτερη από ότι αναμενόταν».\n«Το κλίμα, η ατμόσφαιρα. Η συμμετοχή του κόσμου. Μικροί και μεγάλοι φίλοι του αθλήματος έδειξαν ότι περίμεναν με λαχτάρα την επιστροφή του θεσμού. Ποτέ στο παρελθόν δεν υπήρχε τόσος κόσμος στις εξέδρες στην πρώτη ημέρα, όσο στο ΕΚΟ All Star Game ’18. Και όταν τελείωσε ο αγώνας της Κυριακής (11/2), ο κόσμος δεν έφευγε από το γήπεδο. Επιβεβαιώθηκε ότι η Πάτρα είναι μπασκετούπολη και θέλουμε να την ευχαριστήσουμε για την φιλοξενία».\nΌσοι συμμετείχαν έδωσαν, επίσης, τον καλύτερο εαυτό τους, έτσι δεν είναι;\n«Πράγματι όλοι όσοι συμμετείχαν έκαναν το καλύτερο. Οι αθλητές, οι προπονητές, οι βετεράνοι, η «αφρόκρεμα» του ελληνικού μπάσκετ, που ήρθε στην Πάτρα και έδωσε ένα διαφορετικό «χρώμα» στην γιορτή, όσοι συμμετείχαν στα show, οι δύο παρουσιαστές, ο Γιώργος Λιανός και ο Μάικ Φουντεδάκης. Νομίζω ότι ο κόσμος πέρασε ωραία, γιατί δεν παρακολούθησε μόνο τους δύο αγώνες. Το πρόγραμμα ήταν πλούσιο, μπορούσε να παρακολουθήσει την συναυλία των OtherView, τα show των Dunking Devils και των «Art of Soul», τις cheerleaders της Ζαλγκίρις Κάουνας κ.ο.κ. Στο πλαίσιο του ΕΚΟ All Star Game ’18, έγιναν, επίσης, μια σειρά εκδηλώσεις, όπως το διήμερο σεμινάριο προπονητών, η ομιλία του Δημήτρη Γαργαλιάνου, αναπληρωτή καθηγητή των ΤΕΦΑΑ, οι επισκέψεις σε φιλανθρωπικά ιδρύματα τα πρωιανά του Σαββάτου (10/2) και της Κυριακής (11/2). Όλοι οι συμμετέχοντες και οι εκδηλώσεις έβαλαν το… λιθαράκι τους για την επιτυχία του ΕΚΟ All Star Game ’18, που ήταν συλλογική».\nΟι προσδοκίες του χρυσού χορηγού ΕΚΟ, δικαιώθηκαν;\n«Θεωρώ ότι οι προσδοκίες της ΕΚΟ, που είχε αποφασιστική συμβολή στην επιστροφή του θεσμού, δικαιώθηκαν. Είμαι πολύ ευχαριστημένος, γιατί έγινε μια προσπάθεια για το καλό του μπάσκετ, το φίλαθλο κοινό ευχαριστήθηκε την γιορτή και η ΕΚΟ είχε ανταποδοτικά οφέλη.\nΗ διοίκηση, το προσωπικό του ΕΣΑΚΕ, οι αθλητές και οι προπονητές στήριξαν την προσπάθεια για την αναβίωση του All Star Game, και προσωπικά θέλω να υπογραμμίσω την ανταπόκριση του Ομίλου του ΕΛΠΕ στις εισηγήσεις μου για υποστήριξη αθλητικών εκδηλώσεων. Όπως ένας προπονητής δεν μπορεί να εφαρμόσει τις ιδέες του χωρίς την στήριξη της διοίκησης, έτσι και ένας υπεύθυνος Αθλητικών Δραστηριοτήτων μιας εταιρείας, δεν μπορεί να λειτουργήσει χωρίς την υποστήριξη της διοίκησης.\nΟ Πρόεδρος των ΕΛΠΕ κ. Ευστάθιος Τσοτσορός, ο Διευθύνων Σύμβουλος κ. Γρηγόρης Στεριούλης, ο γενικός διευθυντής Εγχώριας και Διεθνούς Εμπορίας του Ομίλου ΕΛΠΕ κ. Ρομπέρτο Καραχάννας και ο Διευθυντής Μάρκετινγκ της ΕΚΟ κ. Σωτήρης Αναστασιάδης ανταποκρίνονται πάντα στις εισηγήσεις μου στα δύο χρόνια που βρίσκομαι στον Όμιλο ΕΛΠΕ και τους ευχαριστώ.\nΗ ΕΚΟ εκτός από την χρυσή χορηγία του All Star Game ’18, στήριξε το σεμινάριο προπονητών, μοίρασε μπλουζάκια στο κοινό και στους δημοσιογράφους, ενώ γενικά στηρίζει τον αθλητισμό, είναι υποστηρικτής της Εθνικής ομάδας μπάσκετ, και συμμετέχει όπου είναι δυνατόν σε αθλητικές εκδηλώσεις».\nΠόσο σημαντικό είναι να υπάρξει συνέχεια στον θεσμό του All Star Game;\n«Η συνέχεια είναι πρωταρχικής σημασίας και νομίζω ότι από τις τοποθετήσεις του κ. Καραχάννα φάνηκε η διάθεση της ΕΚΟ για να στηρίξει την συνέχεια του θεσμού. Νομίζω ότι όλες οι πλευρές που συμμετείχαν στην διεξαγωγή του ΕΚΟ All Star Game ’18 έμειναν ευχαριστημένες. Μια επιτυχημένη… συνταγή, γιατί να μην συνεχιστεί»;\n← Τιμήθηκε ο Νίκος Χατζηβρέττας στην κοπή της πρωτοχρονιάτικης πίτας της ακαδημίας του Μαντουλίδη\nΕξώδικο από Γκόντα και Φούφη στην ΕΟΚ και στην ΚΕΔ →


Πολύτιμα στοιχεία αποκαλύπτει ο προϊστορικός οικισμός στην «Κοίμηση Θηρασίας» | Sofokleousin\nΠροϊστορικός οικισμός, που χρονολογείται στην Πρώιμη και Μέση Εποχή του Χαλκού, ανακαλύφθηκε στην θέση «Κοίμηση Θηρασίας», στην κορυφή και τα ανώτερα πρανή επιβλητικού λόφου στο νότιο άκρο της σημερινής Θηρασίας, στο φρύδι της προεκρηξιακής καλδέρας.\nΗ ανακάλυψη δίνει σημαντικά στοιχεία για το σύμπλεγμα Θήρας-Θηρασίας κατά τις πρωιμότερες φάσεις της Εποχής του Χαλκού. Η ανασκαφή πραγματοποιείται υπό την αιγίδα του υπουργείου Πολιτισμού.\nΠράγματι από την πρώτη ώρα της ανασκαφής μέσα στην τέφρα και την ελαφρόπετρα φάνηκαν ισχυρότατοι τοίχοι, ευθύγραμμοι, επιμελημένης κατασκευής εκ των οποίων ο ένας ήταν μήκους περίπου 7 μέτρων.\nΟ σημαντικότερος ανεσκαμμένος χώρος κατέβαινε ανασκαφικά σε βάθος δύο μέτρων και με την εύρεση θρανίου που διατρέχει όλο το μήκος του νότιου τοίχου έδωσε ενδιαφέροντα στοιχεία για τη χρήση του χώρου. Η γενική όψη της κατασκευής αυτής και των ευρημάτων της είναι σημαντικά διαφορετική από τις γνωστές έως τώρα του οικισμού.\nΑκόμη είναι νωρίς για εικασίες ως προς τον χαρακτήρα των τοίχων, αν αποτελούσαν δηλαδή τμήμα αμυντικού περιβόλου ή τμήμα οικιών.\nΈνα άλλο σημαντικό έργο ήταν ο διασαφηνισμός των στρωμάτων και των δαπέδων σε άνδηρο στο κέντρο περίπου του ανασκαμμένου οικισμού. Η παρουσία της Πρωτοκυκλαδικής περιόδου ΙΙ είναι σαφής ενώ η κύρια φάση του οικισμού φαίνεται ότι είναι η φάση Καστρί του τέλους της Πρωτοκυκλαδικής ΙΙ και ΙΙΙ.\nΥπάρχει κατόπιν μία συρρικνωμένη χωρικά, αλλά αρκετά μνημειώδης ως προς την αρχιτεκτονική φάση της, μεσοκυκλαδική περίοδος, η οποία αναδείχθηκε με ενάργεια στις ανασκαφές της φετινής περιόδου. Ο οικισμός χρονολογικά και οικιστικά εντάσσεται έτσι στους αντίστοιχους αιγαιακούς, όπως κυρίως του Ακρωτηρίου αλλά και του Σκάρκου Ίου, καθώς και του Δασκαλειού Κέρου, ενώ αποδεικνύει με επάρκεια την παρουσία αυτών των πολιτισμικών κύκλων και στην Θηρασία, ενωμένη με την Θήρα την περίοδο που μελετούμε.


ΟΣΑ ΠΗΡΕ Ο ΔΙΑΟΛΟΣ: Όλα τα βιβλία (5)\nΤΟ ΑΡΙΣΤΕΡΟ ΧΕΡΙ ΤΟΥ ΣΚΟΤΑΔΙΟΥ (ΟΥΡΣΟΥΛΑ ΛΕ ΓΚΕΝ): Σεξισμός, διαφορετικό, σεβασμός στις επιλογές, ξένος, άλλος. Σε έναν πλανήτη κάπου μακριά, σε ένα μέλλον κάπου μακριά, σε έναν πλανήτη εδώ, σε ένα χρόνο στο τώρα. Όλα αυτά ετούτο το βιβλίο. Αριστούργημα από τη Λε Γκεν. Ένα ακόμη.\nΠΑΡΑΞΕΝΕΣ ΘΑΛΑΣΣΕΣ (ΑΡΘΟΥΡ ΚΛΑΡΚ): Ουφ! Με κούρασες λίγο καλέ μου Άρθουρ. Θα προτιμήσω να επιστρέψω εκεί που μου αρέσεις: στις ιστορίες που διαδραματίζονται στο μέλλον... έξω απ' τη θάλασσα.\nΣ' ένα ευτοπικό (;) μέλλον ο πλανήτης έχει στραφεί για τη διατροφή του στη θάλασσα και -κυρίως- τις φάλαινες. Ταυτόχρονα, μια βουδιστική (η μόνη θρησκεία που έχει επιβιώσει) χορτοφαγική οργάνωση με τεράστια πολιτική δύναμη ξεκινάει εκστρατεία ενάντια στη θανάτωση των μεγάλων θηλαστικών... Αυτό. Σχεδόν χωρίς καθόλου στόρυ.\nΗ ΣΚΙΑ ΤΗΣ ΣΚΙΑΣ (PACO IGNACIO TAIBO II): Πολύ καιρό είχα να μπλεχτώ στις σελίδες ενός αστυνομικού μυθιστορήματος. Ο Paco Ignacio Taibo II ήταν καλός φίλος-αφηγητής πάνω από μια παρτίδα ντόμινο, κάπου στις αρχές τους προηγούμενου αιώνα. Με έπεισε σχεδόν να μην ξανακάνω τόσο καιρό να διασταυρώσω τα αναγνώσματά μου με το νουάρ.\nΙΣΩΣ ΜΙΑ ΙΣΤΟΡΙΑ ΑΓΑΠΗΣ(ΜΑΡΤΕΝ ΠΑΖ): Όλες οι ιστορίες αγάπης μας «ίσως» ιστορίες αγάπης είναι. Απ’ το πόσο μας κινητοποιούν να ζήσουμε (και να τις ζήσουμε) εξαρτάται η δύναμη αυτού του «ίσως».\nΟΙ ΑΝΘΡΩΠΟΙ ΤΟΥ ΤΖΟΥΛΙ (ΝΑΝΤΙΝ ΓΚΟΡΝΤΙΜΕΡ): Εύκολα ένας κόσμος γυρίζει, ανατρέπεται; Όχι, μα κάποτε γίνεται. Κάποτε, κάθε αυτοκρατορία πέφτει. Και τότε; Τότε τι κάνουν οι άνθρωποι αφού χάσουν τις σταθερές τους; Και πόσο γρήγορα μεταλλάσσονται οι άλλοι άνθρωποι που πια έχουν το πάνω χέρι;.......... Μια ιστορία λευκών και μαύρων στη Νότια Αφρική.\nΑΚΟΜΑ ΚΑΙ ΟΙ ΚΑΟΥΜΠΟΪΣΣΕΣ ΜΕΛΑΓΧΟΛΟΥΝ (ΤΟΜ ΡΟΜΠΙΝΣ): Πάει κι αυτό. Και μου μένει αδιάβαστος Ρόμπινς μόνο η "Αμάντα". Το διάβαζα τόσο αργά, πέντε-έξι σελίδες τη μέρα, για μήνες. Είναι ευτυχία να διαβάζω λέξεις και σκέψεις αυτού του ανθρώπου που δεν έχω διαβάσει ακόμη. Είναι μάθημα άριστης λεκτικής τοποθέτησης οι προτάσεις του. Και είναι -το ξέρω- κωλοπαιδισμός απέναντι σε αυτούς που τα έχουν διαβάσει όλα του να λέω τέτοια.\nΣίσσυ Χάνκσοου, καουμπόισσά μου, κορίτσι μου...\nΤΑΡΑΣ ΜΠΟΥΛΜΠΑ (ΝΙΚΟΛΑΪ ΓΚΟΓΚΟΛ): Είχα καιρό να διαβάσω Ρώσο συγγραφέα. Θυμήθηκα τη γραφή τους απ' τις πρώτες σελίδες. Από εκεί που σε πιάνει απ' το πέτο και σε τραβάει μαζί της στις στέπες και στους σκληρούς χαρακτήρες των Κοζάκων. Η πίστη, η αντρεία, οι δικοί τους κώδικες τιμής υπερθετικά φαίνονται στον Ταράς Μπούλμπα.\nΟΙ ΠΑΛΙΟΙ ΝΑΥΤΙΚΟΙ ή ΟΛΟΚΛΗΡΗ Η ΑΛΗΘΕΙΑ ΓΙΑ ΤΙΣ ΑΜΦΙΛΕΓΟΜΕΝΕΣ ΠΕΡΙΠΕΤΕΙΕΣ ΤΟΥ ΚΑΠΕΤΑΝ ΒΑΣΚΟ ΜΟΣΚΟΖΟ ΝΤΕ ΑΡΑΓΚΑΟ, ΠΛΟΙΑΡΧΟΥ ΤΟΥ ΕΜΠΟΡΙΚΟΥ ΝΑΥΤΙΚΟΥ (ΖΟΡΖΕ ΑΜΑΝΤΟ): Ναυτικέ μου εσύ, Βάσκο, ήρωά μου, ας μην πιστέψει κανείς τίποτα. Εγώ απ' την αρχή είμαι μαζί σου. Με κάθε ιστορία σου. Και στο τέλος, όπως κι εσύ, ξέρω, θα δικαιωθώ.\nΜΕΣΑΝΥΧΤΑ ΣΤΟ ΠΕΡΙΒΟΛΙ (ΑΡΗΣ ΣΦΑΚΙΑΝΑΚΗΣ): Πενηντάρης με νεαρή ηθοποιό. Και μετά κι άλλα κορίτσια, όμορφα, ξέχωρα. Κι ένα αρχοντικό με μεγάλο κήπο. Διακοπές και βράδυ πανσελήνου. Ε, μετά, θες δε θες, δε γίνεται να ξεχωρίσεις την πραγματικότητα απ' το όνειρο.\nΠΟΙΗΜΑΤΑ ΣΥΝΟΔΕΥΟΜΕΝΑ ΑΠΟ ΣΑΧΛΟΚΟΥΒΕΝΤΕΣ (ΣΑΜΟΥΕΛ ΜΠΕΚΕΤ): Λέξεις κοφτές, όπως οι σκέψεις. Λέξεις που στριμώχνουν το χώρο, τον μέσα και τον έξω. Λέξεις οδηγοί, σε πάνε εκεί που αυτές θέλουν. Όχι πάντα και με τη δικιά σου ευχαρίστηση. Συνήθως όμως και με αυτή. Αλλιώς; Ποιήματα συνήθως όμορφα.\nΟ ΜΑΥΡΟΣ ΠΥΡΓΟΣ, Ο ΜΑΚΡΥΣ ΔΡΟΜΟΣ ΤΟΥ ΓΥΡΙΣΜΟΥ (ΠΗΤΕΡ ΝΤΕΪΒΙΝΤ, ΡΟΜΠΙΝ ΦΕΡΘ): Ένα κομμάτι ιστορίας που λείπει απ' τον Μαύρο Πύργο του Κινγκ. Το κα-τετ του λιπόθυμου Ρόλαντ επιστρέφει στη Γαλαάδ. Τι γίνεται στο δρόμο; Πώς ξυπνάει, επανέρχεται ο πιστολέρο;\nΟ Κινγκ παρακολουθεί και συμβουλεύει. Η Ρόμπιν Φερθ κι ο Πήτερ Ντέιβιντ γράφουν και το αποτέλεσμα είναι όμορφο. Όσο για τα σκίτσα... όπως τα φαντάστηκε ο καθένας μας που διάβασε έστω κι ένα βιβλίο της σειράς.\nΟΙ ΛΟΦΟΙ ΤΩΝ ΝΕΚΡΩΝ (ΡΟΜΠΕΡΤ ΧΑΟΥΑΡΝΤ): Μα πόσο όμορφες οι ιστορίες του Χάουαρντ! Τι εξαιρετική πένα! Πόσο γρήγορα στήνει κόσμους και σε κάνει ένα με τον ήρωά του, τονΣόλομον Κέην. Λογοτεχνία του Φανταστικού στα καλύτερά της. Στα καλύτερα χέρια.\nΟΙ ΕΡΑΣΤΕΣ (ΦΙΛΙΠ ΧΟΣΕ ΦΑΡΜΕΡ): Ωραίο βιβλίο. Σε ένα μέλλον που ο αυταρχισμός ενός θεοκρατικού καθεστώτος επιβάλλει και την τελευταία σκέψη της ζωής, κάποιος ξεφεύγει, κάποιος ξεσπάει, κάποιος ερωτεύεται, κάποιος κερδίζει αυτή τη ζωή, τις δικές του σκέψεις!\nΆσε, κωλοπαιδισμός δεν λες τίποτα...\nΕυτυχώς με περιμένει στο ψυγείο μια θιβετιανή ροδακινόπιτα. Δεν ξέρω αν θέλω να την 'φάω' ή να την αφήσω εκεί να υπάρχει.\nΜεγάλη αγάπη ο Τομυ :D\nαυτή την πίτα κι εγώ την έχω στο ταπεράκι για το μέλλον. Για τις μεγάλες πείνες!


Μία Χανιώτισσα η ελληνική μετενσάρκωση της Μέριλιν Μονρό - Το μοναδικό lifestyle της Αριέττας από την δεκαετία του ’50 - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / FreeTime / Μία Χανιώτισσα η ελληνική μετενσάρκωση της Μέριλιν Μονρό – Το μοναδικό lifestyle της Αριέττας από την δεκαετία του ’50\nΜία Χανιώτισσα η ελληνική μετενσάρκωση της Μέριλιν Μονρό – Το μοναδικό lifestyle της Αριέττας από την δεκαετία του ’50\nΑντώνης Βασιλάκης 07/11/2019 FreeTime, ΧΑΝΙΑ Αφήστε Σχόλιο\nΓεννήθηκε στα Χανιά αλλά ζει στον Πειραιά. Καθηγήτρια επαγγελματικού μακιγιάζ, vintage hairstylist και performer. Η Αριέττα Θεοδώρου δεν γεννήθηκε στο παρελθόν, αλλά στην εποχή της. Επέλεξε όμως να ζήσει με το Lifestyle που της ταιριάζει και χρονολογείται κάπου στα 50s.\nΗ ελληνική μετενσάρκωση της Μέριλιν είναι πολυτάλαντη.\nΓεννημένη στα Χανιά μεγαλωμένη στον Πειραιά. Με γαλλικά, πιάνο και μπαλέτο «Από μικρή είχα λατρεία στο παλιό Χόλιγουντ» μου λέει «Όταν τα άλλα παιδάκια έβλεπαν καρτούν στην τηλεόραση εγώ ήξερα απ’ έξω του στίχους του «Over the rainbow» (μπαλάντα του Χάρολντ Άρλεν, από την ταινία «Μάγος του Οζ»). Άλλωστε αγαπημένη μου ηθοποιός ήταν πάντα η Τζούντι Γκάρλαντ» μου εξομολογείται το πιο vintage κορίτσι της Αθήνας.\nΟι φωτογραφίες της Αριέτας στο instagram είναι πολύ χαρακτηριστικές της αγάπης της στην δεκαετία του 50 αλλά και στα Χανιά, την πόλη όπου γεννήθηκε και επισκέπτεται πολύ συχνά, όπως φαίνεται στις παρακάτω φωτογραφίες:\nΗ Αριέτα μίλησε στο bovary.gr το οποίο γράφει χαρακτηριστικά:\n«Πέρασα από διάφορα στιλ στο παρελθόν κι από ένα πιο ροκ 80s στιλ που μου άρεσε πολύ, αλλά δεν ήμουν εγώ. Κάποια στιγμή πριν από περίπου 5 χρόνια νομίζω υιοθέτησα full-time αυτό το στιλ. Έκτοτε είμαι αυτό. Όλη μέρα» λέει πολύ φυσικά και σκέφτομαι ότι θα μπορούσα να την ακούω να μιλάει για ώρες με αυτή την ήρεμη γλυκιά φωνή που δεν υψώνεται ούτε πέφτει. «Έχω ακούσει όμως διάφορα σχόλια» μου εξομολογείται «Το κλασσικό είναι: γιατί δεν μπορείς να ντύνεσαι νορμάλ και γιατί δεν μπορείς να τρως νορμάλ; Είμαι βίγκαν (μου αποκαλύπτει με μια μικρή δόση περηφάνιας). Δηλαδή τίποτα νορμάλ πάνω μου (χαχα). Εμένα όμως το νορμάλ μου φέρνει μία αναγούλα. Δεν μου αρέσει. Και στην τελική ποιος λέει τι είναι νορμάλ και τι δεν είναι; Το συνηθισμένο, το αδιάφορο, δεν μου ταιριάζει. Από μικρή ήθελα να ξεχωρίζω» καταλήγει.\nΤι είχαν τα 50s στην Αμερική; Κατ’ αρχάς τους baby boomers -όλοι μα όλοι ήθελαν να κάνουν πολλά παιδιά και μεγάλες οικογένειες- μετά υπήρχε ευημερία, ευζωία. Η τεχνολογία έκανε άλματα με νέας γενιάς πλυντήρια, φούρνους, ψυγεία, ηλεκτρικές σκούπες, χρίζοντας τη νοικοκυρά, μεταμοντέρνα βασίλισσα στην κουζίνα. Είχε όμως και φυλετικό διαχωρισμό, είχε και πυρηνική απειλή, καθώς και ένα ψυχρό κύμα αέρα που ερχόταν από τη Ρωσία και ονομαζόταν «Ψυχρός πόλεμος».\nΣε μια εποχή λοιπόν αρκετά συντηρητική με τη θέση της γυναίκας να περιορίζεται στα 100 τμ. ρωτάω την Αριέττα τι είναι αυτό που την κέρδισε για να πάρω μια ιδιαίτερα εύστοχη απάντηση «Όσοι ανήκουμε στη vintage community ακολουθούμε το vintage style και όχι το vintage ethics. Μας αρέσει αυτή η εποχή στο στιλ, το ντεκόρ, τα αυτοκίνητα, τα πάντα όσον αφορά το αισθητικό κομμάτι. Όσον αφορά κάποιες νοοτροπίες, δεν ανήκω εκεί. Είμαι μια γυναίκα ανεξάρτητη, δυναμική και δεν έχω ανάγκη να κρεμαστώ πάνω σε κάποιον. Επίσης, ας μην ξεχνάμε ότι στα 50s δεν θα μπορούσα να είμαι βίγκαν. Οπότε επιλέγω μόνο την αισθητική» (χειροκρότημα).\nΑλήθεια πώς είναι να είσαι vintage σε μια τόσο ψηφιακή εποχή, όπως είναι η σημερινή; «Παίρνω τα καλά κομμάτια της digital εποχής, κυρίως όσον αφορά την εικόνα. Το κινητό μου για παράδειγμα είναι η προέκταση του χεριού μου, στον υπολογιστή μου θέλω τέλεια εικόνα, μου αρέσει το βίντεο. Την ασχήμια όμως που έχει αυτή η εποχή την αγνοώ επιδεικτικά. Όταν καταφέρω να φτιάξω και το σπίτι μου όπως θέλω θα είμαι στη δική μου time capsule» μου εξηγεί.\nTags LIFESTYLE PERFORMER VINTAGE HAIRSTYLIST ΑΡΙΕΤΤΑ ΘΕΟΔΩΡΟΥ ΜΑΚΙΓΙΑΖ ΜΕΡΙΛΙΝ ΜΟΝΡΟ


Σκάνδαλο μεγατόνων στην Ηγουμενίτσα…με την υπογραφή της Γ.Γ. κ. Δήμητρας Γεωργακοπούλου Μπάστα. Αύριο στο κύριο μενού…\n…έκαψαν το βασιλιά Καρνάβαλο οι Γιαννιώτες την Κυριακή της αποκριάς. Είμαι σίγουρος ότι ο καθένας από αυτούς που συμμετείχε ή παρακολούθησε θα ήθελε στη θέση του «Καρνάβαλου» να ήταν οι υπεύθυνοι, που κυκλοφορούν με τα κοστούμια και μοιάζουν με καρνάβαλους, της εθνικής καταστροφής και της ναζιστικής κυριαρχίας στην Ελλάδα. Αυτός ο περιφερόμενος θίασος από μαριονέττες που κοπιάζει για το καλό της χώρας και των πολιτών. «Κοντός ψαλμός αλληλούια» λέει η λαϊκή ρήση.\nΚατά τη διάρκεια της παρέλασης για την επέτειο της 21ης Φεβρουαρίου 1913 απενεμήθη με τιμή στους καθημένους στην εξέδρα:\nΛευτέρης Οικονόμου – Γ. Γραμματέα Προστασίας του Πολίτη\nΔήμητρα Γεωργακοπούλου Μπάστα – Γ. Γραμματέα Αποκεντρωμένης Διοίκησης\nΑλέκο Καχριμάνη – Περιφερειάρχη Ηπείρου\nΦίλιππα Φίλιο – Δήμαρχο Ιωαννίνων\nΤριαντάφυλλο Αλμπάνη – Πρύτανης Πανεπιστημίου Ιωαννίνων\nΘανάσης Οικονόμου – Βουλευτής ΠΑΣΟΚ\nΜιχάλης Παντούλας – Βουλευτής ΠΑΣΟΚ\nΥΓ: Ο κ. Φίλιος αποχώρησε νωρίτερα από τους άλλους από την εκδήλωση γιατί ήθελε αποκλειστικότητα.\nΝευρίασε και έφυγε από την παρέλαση της 21ης Φεβρουαρίου ο δήμαρχος κ. Φίλιος επειδή ορισμένα παιδιά περνώντας μπροστά από τους επισήμους, μούντζωσαν και ένας χαρακτήρισε με μια καθημερινή έκφραση τους παρευρισκόμενους. Θίχτηκαν οι δημοκρατικές ευαισθησίες του δημάρχου που όπως λέει ο ίδιος σε ανακοίνωση που εξέδωσε πλήττουν τη δημοκρατία και την ελευθερία.\nΠερισσότερα: Θίχτηκε ο «Αριστερός» κ. Φίλιος\nΠερισσότερα: Μια απόφαση της ΔΕΥΑΙ που δικαιώνει τους 130 που απέλυσαν Φίλιος-Τσουμάνης\nΠοιοι ενοχλήθηκαν από μια υποψηφιότητα;\nΚΑΙ ΒΛΑΚΩΔΕΙΣ ΕΜΜΟΝΕΣ\nΗ κ. Άννα Ασημακοπούλου και οι Πασοκικοί «πρίγκηπες»\n«Μέγα» θέμα δημιουργήθηκε από τη δήλωση, κατά την εβδομάδα που πέρασε, της κυρίας Άννας Ασημακοπούλου, ότι θα είναι υποψήφια βουλευτής στα Γιάννινα με τη ΝΔ. Έσπευσε, έγραψαν, να προβεί σε δηλώσεις αγνοώντας τη βούληση και το ρόλο της ΝΟΔΕ της ΝΔ. Δηλαδή όταν όλες τις υποψηφιότητες τις χειρίζεται απ’ ευθείας η ηγεσία της ΝΔ, για ποιό λόγο θα έπρεπε ν’ αποτελεί εξαίρεση αυτή της κυρίας Ασημακοπούλου; Και ο κ. Κώστας Χαραλαμπόπουλος που εδώ και …τέσσερις μήνες διακηρύττει ότι «ο Σαμαράς του έδωσε την προσωπική του διαβεβαίωση ότι θα είναι υποψήφιος βουλευτής» δεν αποτελεί αντικείμενο …διερεύνησης;\nΠερισσότερα: Ποιοι ενοχλήθηκαν από μια υποψηφιότητα;